Ubah ekosistem teknologi digital untuk tampan impak Covid-19

KUALA LUMPUR: Malaysia perlu mengubah ekosistem penggunaan teknologi digitalnya bagi menampan impak Covid, kata Menteri Sains, Teknologi dan Inovasi Khairy Jamaluddin.

Beliau berkata, ini kerana pandemik itu memaksa perniagaan mengubah semula operasi harian mereka daripada kaedah tradisional kepada pendekatan digital dan pusatan pengguna.

Bagaimanapun katanya, memandangkan penggunaan teknologi di negara ini dipacu vendor, Malaysia jauh ketinggalan berbanding negara tetangga dari segi penggunaan teknologi baharu.

“Kementerian berbeza memperoleh perkara berlainan tanpa sebarang rangka tindak utama untuk ekosistem teknologi Malaysia.

“Pada 2015, terdapat 81 dasar nasional yang mana 56 adalah berkaitan sains, teknologi dan inovasi dengan 458 agensi menggalakkan atau melaksanakan dasar berkenaan. Bayangkan, ada 458 agensi untuk tujuan itu,” katanya ketika menyampaikan ucaptama pada Forum Pendigitalan Malaysia menerusi telesidang Zoom, di sini semalam.

Beliau berkata, keadaan itu menyebabkan Malaysia berdepan masalah serius dari segi penggunaan digital dan teknologi seperti yang ditunjukkan oleh Digital Adoption Indeks yang mana Malaysia berada di tangga ke-40 daripada 180 negara.

Sehubungan itu, Khairy berkata kerajaan bertekad untuk memacu pembangunan ekonomi digital bagi merangsang pertumbuhan ekonomi negara.

Katanya, ekonomi digital yang maju, seiring dengan aspirasi Industri 4.0, akan menarik pelabur serta menggalakkan pembangunan modal insan.“Dari segi jangka pendek, menerusi mandatnya untuk mempromosikan ekonomi digital, kerajaan melaksanakan langkah-langkah ke arah mempromosikan transaksi digital.

“Program kredit e-Penjana iaitu antara inisiatif di bawah Pelan Pemulihan Ekonomi Jangka Pendek (PENJANA) yang bertujuan merangsang perbelanjaan pengguna, menyaksikan seramai 10.98 juta individu yang layak menerima RM50 melalui pengendali e-dompet bagi menggalakkan transaksi tanpa tunai dalam kalangan rakyat Malaysia.

“Tambahan RM700 juta lagi diperuntukkan untuk pendigitalan perusahaan kecil dan sederhana (PKS) serta perusahaan mikro kecil dan sederhana yang merangkumi RM100 juta di bawah Geran Padanan Pendigitalan PKS, RM500 juta menerusi Dana Transformasi Teknologi PKS (permohonan dibuka bulan depan) dan Geran Automasi Pintar  berjumlah RM100 juta,” katanya.

Kerajaan katanya, turut menubuhkan 14 Pusat Peningkatan Digital Sehenti di semua negeri bagi mempermudah akses kepada pembiayaan dan pembangunan kapasiti untuk perniagaan, khususnya PKS dengan peruntukan berjumlah RM70 juta.

“Penggunaan teknologi bukan lagi satu opsyen, tetapi merupakan penyelesaian untuk menampan kesan buruk Covid-19. Masanya sudah tiba dan kita tidak ada peluang kedua,” katanya. – Bernama

See author's posts


Belanjawan 2023: 568 sekolah daif di Sarawak jadi keutamaan – Fadhlina

MIRI: Usaha membaik pulih 568 sekolah daif di seluruh Sarawak menjadi antara perhatian utama Kerajaan Persekutuan dalam Belanjawan 2023, pada 24 Feb ini, kata Menteri Pendidikan, Fadhlina Sidek (gambar).

Katanya, Kementerian Pendidikan (KPM) telah mengenal pasti sebanyak 455 sekolah daif dalam skala enam dan 113 sekolah daif dalam skala tujuh.

Menurutnya, skala enam dan tujuh dalam penilaian infraskruktur sekolah itu merujuk kepada keadaan bangunan yang bahaya serta tidak selamat digunakan.

“KPM akan beri tumpuan dan perhatian penuh untuk pembangunan dan penyelenggaraan sekolah-sekolah ini, kita tidak meminggirkan mana-mana sekolah,” katanya kepada pemberita selepas menghadiri Program Ziarah Prihatin, di sini, hari ini.

Selain itu, KPM turut mengumumkan peruntukan penyelenggaraan kepada Sekolah Kebangsaan (SK) Sungai Liam, SK Lepong Ajai, SK St. Joseph dan Sekolah Menengah Kebangsaan Agama Miri, di sini. – Bernama.

See author's posts


UNIFOR bantu 32 sekolah mubaligh berjumlah keseluruhan RM3.7 juta

KUCHING: Cek bantuan dengan jumlah keseluruhan RM3.7 juta telah diserahkan oleh Unit Hal Ehwal Agama-Agama Lain (UNIFOR) kepada 32 Sekolah Mubaligh (Roman Katolik) Zon Selatan Sarawak bagi 2022.

Timbalan Menteri Kesihatan Awam, Perumahan dan Kerajaan Tempatan, Datuk Dr. Penguang Manggil berkata, bantuan ini adalah usaha kerajaan Sarawak untuk membantu sekolah mubaligh di seluruh Sarawak.

“Daripada jumlah keseluruhan ini, bantuan tersebut melibatkan 21 sekolah di Bahagian Kuching dan 11 sekolah di Bahagian Serian.

“Secara tidak langsung ini akan memberi manfaat kepada 8,734 orang pelajar di sekolah terbabit.

“Malah ia boleh digunakan untuk menaik taraf serta membaik pulih bangunan sekolah, penyediaan kemudahan dan melaksanakan pelbagai aktiviti.

“Sarawak adalah satu-satunya negeri yang mempunyai persatuan untuk agama lain dan ini menunjukkan bahawa Kerajaan Sarawak sangat mengambil berat tentang rakyat mereka.

“Dan pada masa yang sama menyampaikan apa yang telah dijanjikan terutamanya kepada masyarakat setempat,” katanya.

Beliau berkata demikian ketika sidang media Sesi Penyampaian Cek Bantuan Dana-Dana Sekolah Mubaligh Bagi Tahun 2022-Keuskupan Agung Roman Katolik Kuching di Wisma Bapa Malaysia, hari ini (15 Februari 2023).

Tambah Penguang, peruntukan pada tahun ini meningkat kepada RM20 juta berbanding RM15 juta pada tahun lalu.

Ini katanya, UNIFOR sentiasa membantu mempromosikan, membantu serta menaik taraf beberapa kemudahan sekolah mubaligh terutamanya di kawasan luar bandar.

Oleh NICKELYSON LAKUN

See author's posts


Masih ramai belum mahu ‘dine-in’

KUCHING: Walaupun Jawaankuasa Pengurusan Bencana Negeri (JPBN) Sarawak membenarkan ‘dine-in’ bermula semalam, namun ramai lagi warga Kuching yang enggan mengunjungi kedai makan.

Tinjauan oleh Utusan sarawak mendapati kebanyakan kedai makan di Tabuan Tranquility, Tabuan Jaya, Jalan Song, Gala City dan RH Plaza Cuma dikunjungi 5 hingga 20 peratus pelanggan daripada jumlah kapasiti kedai.

Pemilik sebuah kedai makan di Gala City, Encik Tan berkata ini adalah normal untuk orang ramai untuk tidak mengunjungi kedai makan sekarang.

“Namun ini akan kembali normal dalam masa beberapa hari kerana ia telah menjadi satu budaya kepada masyarakat Cina untuk duduk di kedai makan sambil berbual.

“Saya mengalu-alukan keputusan JPBN untuk membenarkan ‘dine-in’ kerana jika tidak, banyak kedai makanan yang terpaksa tutup,” katanya.

Seorang lagi pemilik kedai makan, Puan Liew berkata adalah perlu untuk JPBN untuk memberi lebih banyak ruang untuk kedai makanan beroperasi.

Puan Liew berkata perniagaannya mengalami kemerosotan sebanyak 70 peratus sepanjang musim pandemik ini .

Seorang kerani yang bekerja di kawasan RH Plaza, Wong berkata dia masih belum lagi bersedia untuk ‘dine-in’.

“Saya masih lagi risau dengan pandemik ini dan saya rasa tidak ‘dine-in’ buat masa ini adalah paling baik demi kesihatan sendiri,” kata Wong.

Kebanyakan pemilik kedai berasa lega dine-in dibenarkan sekarang dan berharap perniagaan mereka akan Kembali normal mencecah sekurang-kurangnya 50 peratus selepas ini.

Seorang pelanggan, Alex berasa gembira dapat ‘dine-in’ bersama dengan rakannya.

“Ini satu-satunya cara untuk saya berjumpa dengan kawan-kawan saya,” katanya.

Oleh CONNIE CHIENG

See author's posts


Usaha Kerajaan Sarawak harus dicontohi

KUCHING: Negeri lain di seluruh Malaysia disarankan untuk mencontohi usaha kerajaan Sarawak dalam mewujudkan koperasi usahawan mikro bagi membantu meningkatkan pendapatan kumpulan sasar.

Timbalan Menteri Pembangunan Wanita, Keluarga dan Masyarakat, Dato’ Siti Zailah Mohd Yusoff berkata setakat ini, hanya negeri Sarawak mempunyai usaha sedemikian untuk mengeluarkan kumpulan sasar yang menerima bantuan bulanan kerajaan daripada tekanan hidup.

“Jadi saya berharap apa yang dibuat di Sarawak ini akan menjadi contoh inspirasi kepada negeri negeri lain.

“Saya akan mengambil perhatian dan kita akan panjangkan kepada pihak kementerian untuk meneliti dan kita sarankan negeri lain juga melaksanakan projek yang baik seperti ini,” ujarnya.

Beliau berkata demikian selepas mengadakan lawatan ke Projek Pendayaupayaan Ekonomi Klien iaitu Program Pembangunan Usahawan Mikro Kebajikan (UMK) di Koperasi Usahawan Mikro Kebajikan, Wisma KOUSMIK, MetroCity Square, Jalan Matang, baru-baru ini.

Beliau berkata dengan adanya koperasi seperti ini, ia membolehkan golongan yang berbakat dengan pelbagai kemahiran seperti memasak, menjahit, mengayam untuk memasarkan produk mereka.

“Oleh itu, saya mengharapkan ini akan menjadi contoh kepada tempat-tempat lain dan negeri lain juga.

“Kita mengharapkan kumpulan sasar mengambil peluang ini untuk membina kemahiran, bakat disamping mengukuhkan ekonomi keluarga masing-masing serta dapat menyelesaikan masalah mereka yang tertekan terutama keluarga-keluarga yang sentiasa mengharapkan bantuan ini dapat keluar daripada tekanan hidup dan masalah ekonomi,” tegasnya.

Terdahulu, Menteri Kebajikan, Kesejahteraan Komuniti, Wanita, Keluarga dan Pembangunan Kanak-kanak, Dato’ Sri Fatimah Abdullah berkata, sejak penubuhan pada 2016 sehingga kini, seramai 3675 usahawan mikro telah terlibat dalam koperasi tersebut.

“Ini kerana setiap tahun sekurang-kurangnya sasaran bantuan kita adalah seramai 750 orang setiap tahun dengan jumlah peruntukkan lebih kurang RM5,000 setiap seorang bagi membeli peralatan,” katanya.

Beliau menjelaskan uahawan mikro negeri ini adalah terdiri daripada penerima bantuan bulanan Jabatan Kebajikan Masyarakat.

“Dengan itu kita berharap bahawa dengan bantuan tersebut kita akan dapat meningkatkan lagi pendapatan mereka.

“Ini adalah perkhidmatan yang disediakan oleh kerajaan untuk membolehkan pada akhirnya, matlamat kita ialah supaya pendapatan mereka ini akan bertambah dan mereka boleh melepasi garis kemiskinan dan dengan itu tidak lagi memerlukan bantuan bulanan daripada kerajaan dan kemudiannya memberi laluan kepada yang lain pula yang memerlukan bantuan itu,” kata Fatimah.

See author's posts


Sarawak meterai perjanjian pengeluaran makanan

KUCHING: Kerajaan Negeri menandatangani dua perjanjian lesen untuk program pengeluaran makanan dengan dua pelabur swasta di sini semalam.

Timbalan Ketua Menteri, Datuk Amar Douglas Uggah Embas menyaksikan majlis menandatangani perjanjian itu bagi pihak kerajaan yang diwakili oleh Jabatan Pertanian.

Perjanjian tersebut dilakukan dengan Green World Genetics Sdn.Bhd. (GWG) dan Saramanis Sdn.Bhd. (Saramanis).

Kerajaan melesenkan Green World Genetics untuk memulakan pusat pengeluaran benih yang berkualiti, pembiakan dan pemprosesan tanaman, pusat latihan dan Penyelidikan dan Pembangunan di lokasi seluas 27.59 hektar di Pusat Latihan Jabatan Pertanian (DOA) di Debak, Spaoh, Betong Bahagian.

Seperti kata Uggah sebelumnya, Sarawak berminat untuk memulakan program industri benihnya.

“Kami menantikan kolaborasi ini untuk menjadikan negara sebagai negara pengeluar benih berkualiti,” katanya.

Beliau berkata negara ini kekurangan benih padi yang boleh menjejaskan keselamatan makanannya pada masa depan.

Uggah yang juga Menteri Pemodenan Pertanian, Tanah Adat dan Pembangunan Wilayah (MANRED) berkata negeri ini juga dalam proses untuk mengidentifikasi lebih banyak tanah untuk program makanannya.

“Kami mahu menjadikannya tersedia untuk pengusaha yang berminat. Kita harus kompetitif kerana menghadapi banyak pesaing di rantau ini dalam pengeluaran makanan.

“Dalam hal ini, saya mahu pegawai jabatan membantu sektor swasta dalam perkembangan seperti itu dan bukannya menjadi batu sandungan,” ujarnya Green World Genetics diwakili oleh Ketua Pegawai Eksekutifnya, Dr. Chua Kim Aik sementara Pengarah Jabatan Pertanian, Dr. Alvin Chai Lian Kuet menandatangani bagi pihak jabatan.

Perjanjian seterusnya adalah dengan Saramanis Sdn.Bhd. dalam usaha mengembangkan industri nanas negeri.

Kerajaan negeri kini membenarkan Saramanis menggunakan lokasi seluas 50 hektar di Pusat Penyelidikan Wilayah Utara DOA, Kabuloh di Miri untuk mengembangkan plot demonstrasi nanas.

Ini akan digunakan untuk melatih petani mengenai teknologi terkini dalam menghasilkan nanas berkualiti tinggi yang memenuhi syarat dan standard pasaran eksport.

Pengarah Eksekutif Saramanis, Jason mewakili syarikat dalam menandatangani perjanjian itu.

Menteri Muda Tanah Adat, Datuk Roland Sagah, Menteri Muda Pertanian, Datuk Dr. Abdul Rahman Ismail dan Setiausaha Tetap MANRED, Edwin Abit adalah antara yang hadir dalam majlis tersebut.

Oleh Diyana Samsuddin

See author's posts


Kilang ais di Tanjung Bako siap dua bulan lagi

KUCHING: Kilang ais di Depot Perikanan Lembaga Kemajuan Ikan Malaysia (LKIM) Tanjung Bako dekat sini akan siap dalam tempoh dua bulan lagi.

Menurut Ahli Dewan Undangan Negeri (ADUN) Demak Laut Dr Hazland Abang Hipni, ketika ini kerja-kerja pembinaan sedang dilaksanakan dan LKIM membina kemudahan kilang ais itu bagi membolehkan hasil laut dapat disimpan dengan lebih lama.

“Siapnya kilang ini akan memudahkan nelayan di kawasan Demak Laut dan sekitarnya menyimpan stok ikan bagi tujuan penjualan dalam negeri atau dieksport,” katanya selepas mengadakan lawatan ke kilang ais di Depot Perikanan LKIM Tanjung Bako, baru-baru ini.

Depot Perikanan LKIM Tanjung Bako terletak di hujung Kampung Tanjung Bako dan menempatkan pelbagai kemudahan untuk para nelayan mendarat, menjual dan menyimpan hasil laut.

Dalam lawatan itu, Dr Hazland diberikan taklimat berkenaan kerja-kerja pembinaan kilang ais berkenaan selain melihat sendiri kerja-kerja harian yang dilakukan di Depot Perikanan LKIM.

Oleh Nur Ain Otsman

See author's posts


Pusat Transit Gelandangan bakal siap

KUCHING: Pusat Transit Gelandangan di Sibu dijangka siap penghujung tahun ini.

Menteri Kesejahteraan Komuniti, Wanita, Keluarga dan Pembangunan Kanak-kanak, Dato’ Sri Fatimah Abdullah berkata, badan bukan kerajaan (NGO) yang akan mengendalikan pusat itu nanti adalah Persatuan Amal Shan Xin Malaysia Cawangan Sibu.

“Kita telah mengenalpasti lokasi gelandangan ini akan ditempatkan dan sekarang, hanya menunggu kelulusan dana daripada kerajaan negeri untuk membaik pulih tempat tersebut,” katanya pada sidang media di Bangunan Baitulmakmur, semalam.

Tambahnya, selain di Sibu pihaknya juga akan mewujudkan dua buah pusat transit ini di Kuching bagi kawasan Dewan Bandaraya Kuching Utara (DBKU) dan Majlis Bandaraya Kuching Selatan (MBKS) yang akan dikendalikan oleh Pertubuhan Pembangunan Insan Sarawak.

“Kita bercadang membuka pusat terbabit di bandar raya Kuching, Sibu, Bintulu dan Miri yang ketika ini ada bilangan golongan gelandangan yang ramai.

“Mereka (golongan gelandangan) boleh mandi, tidur di situ (pusat transit) pada malam hari dan pada siang hari mereka boleh keluar bekerja, apa sahaja kerja yang boleh mereka ceburi. Yang penting kerja itu halal dan tidak terlibat perkara boleh merosak diri sendiri,” ujarnya.

Hasil tinjauan cerapan gelandangan yang dilakukan oleh Majlis Pembangunan Sosial, Ibu Pejabat Jabatan Kebajikan Masyarakat Sarawak dan Pejabat Kebajikan Masyarakat Bahagian Kuching pada 7 Julai lalu, seramai 35 orang gelandangan dikenalpasti di Bandaraya Kuching dalam kawasan DBKU (20 orang) dan MBKS (15).

“Semasa Perintah Kawalan Pergerakan (PKP), seramai 145 orang gelandangan dikenal pasti.

“Bilangan tersebut meletakkan Sarawak dikedudukan ketiga di Malaysia yang mencatatkan jumlah gelandangan teramai diselamatkan,” jelasnya.

Sebanyak 79 orang daripada jumlah tersebut telah ditempatkan di enam Pusat Penempatan Sementara Gelandangan (PPSG) seperti di Sri Aman, Sarikei, Sibu, Bintulu, Miri dan Limbang.

Kementerian juga menyumbang bantuan makanan, sleeping bag dan personal hygience kit (merangkumi keperluan asas mereka seperti berus dan ubat gigi, tuala, sabun, syampu, baldi, dan lain-lain).

Oleh Nur Ain Otsman

See author's posts


Pensyarah UNIMAS bangunkan sistem PS4-S kesan masalah mental pelajar

KUCHING: Empat pensyarah dari Fakulti Sains Kognitif dan Pembangunan Manusia Universiti Malaysia Sarawak (UNIMAS) berjaya membangunkan sistem sokongan psikoemosional untuk pelajar atau Psychoemotional Support for Students (PS4-S) bagi membantu mendiagnosis pelajar yang mengalami tekanan mental.

Sistem itu yang terdiri daripada 20 soalan mengenai perasaan dialami individu, dibangunkan bersama oleh Pensyarah Kanan Sains Kognitif UNIMAS Dr Mohamad Hardyman Barawi dan pensyarah Ross Azura Zahit, Dr Abdul Razak Yahya Salleh Al-Hababi dan Dr Wan Norizan Wan Hashim.

Setiap jawapan mempengaruhi keputusan diagnosis yang dikategorikan mengikut skala normal, sedikit, sederhana sehinggalah ke tahap kemurungan, iaitu ahli psikologi akan mengesyorkan kaedah terapi dan jika perlu membuat janji temu dengan pegawai psikiatri berdaftar.

“Sistem ini amat membantu ahli psikologi untuk mendiagnosis pesakit bagi mendapatkan keputusan yang tepat bagi mencari penyelesaian dalam menentukan jenis rawatan yang sesuai bagi mencegah gangguan mental, tingkah laku dan emosi seseorang individu,” katanya kepada Bernama baru-baru ini.

Katanya kejayaan membangunkan sistem PS4-S ini juga membolehkan mereka memenangi pingat emas dalam Pameran dan Pertandingan Inovasi Kaunseling Antarabangsa anjuran Persatuan Kaunseling Malaysia Antarabangsa tahun lepas.

“Sebagai permulaan, sistem PS4-S ini diguna pakai di Fakulti Sains Kognitif dan Pembangunan Manusia dan seterusnya akan dicadangkan digunakan di seluruh UNIMAS bagi membantu mendiagnosis pelajar yang cenderung berubah dari segi tingkah laku,” katanya.

Dr Mohamad Hardyman berkata kesihatan mental yang merujuk kepada kesejahteraan fizikal, mental dan sosial perlu diberi perhatian dan rawatan pakar psikiatri, khususnya dalam kalangan individu yang cenderung mengalami tekanan mental.

Beliau berkata masalah kesihatan mental boleh dialami sesiapa sahaja tanpa mengira peringkat usia dan jika dibiarkan boleh menyebabkan kecenderungan individu yang mengalaminya untuk membunuh diri.

Katanya sistem PS4-S mampu digunakan sebagai pendekatan awal untuk menilai tahap kesihatan mental pelajar yang dikesan mengalami perubahan dari segi tingkah laku.

Jelasnya, untuk memastikan penilaian kesihatan mental itu lebih tepat, kebiasaannya memerlukan bantuan pakar agar keputusan yang diperoleh adalah lebih jujur berdasarkan situasi semasa individu yang didiagnosis.

“Hasil keputusan atau laporan yang tepat membolehkan ahli psikologi mencadangkan kaedah-kaedah yang sesuai untuk dijalankan bagi memulihkan emosi seseorang dengan menjalani terapi seperti terapi interpersonal, psikodinamik dan terapi seni,” tambahnya. – Bernama

See author's posts


MDS Serian lakukan kerja pembersihan

ALEXANDRA LORNA

SERIAN: Petugas Majlis Daerah Serian (MDS) melakukan
kerja pembersihan dan nyahkuman di kawasan Pasar Tamu Serian, Pasar Tamu Balai
Ringin dan Pasar Tamu Siburan pada Ahad lalu.

Ketiga-tiga Pasar Tamu tersebut dibenarkan beroperasi dan
dibuka bermula semalam, 30 Mac 2020 (Isnin) bermula jam 7.00 pagi hingga 1.00
petang setiap hari.

MDS dengan bantuan anggota polis dari IPD Serian, IPD
Padawan dan RELA akan bertugas sepanjang waktu tersebut bagi memastikan peniaga
dan pembeli mematuhi Perintah Kawalan Pergerakan (PKP).

Pihak MDS juga akan memastikan peniaga dan pembeli
memakai penutup hidung dan mulut, menjaga jarak sosial semasa membeli dan
penggunaan pencuci tangan semasa masuk dab keluar dari pusat penjaja dan pasar
tamu tersebut.

Bagi Pasar Tamu Serian, hanya 20 orang sahaja dibenarkan
untuk melakukan pembelian dalam satu tempoh masa iaitu seorang hanya dibenarkan
membeli dalam masa 15 minit

Pembeli dimohon untuk masuk dan keluar mengikut petunjuk
arah yang disediakan.

Manakala, bagi Pasar Tamu Balai Ringin dan Pasar Tamu
Siburanh pula, hanya 10 orang sahaja dibenarkan membuat pembelian dalam satu
masa.

Seorang pembeli hanya dibenarkan membeli dalam masa 10
minit.

See author's posts


Sukan petanque bakal berkembang di Mukah

PEMBANGUNAN sukan petanque tempatan dijangka akan terus berkembang terutamanya di kalangan warga Politeknik Mukah(PMU).

Ia berikutan  kewujudan Arena Petangue baharu di Institusi Pengajian Tinggi Awam (IPTA) berkenaan yang baru dibuka pada penghujung minggu.

Arena Petanque Politeknik Mukah itu mempunyai 10 gelanggang dan mampu menganjurkan penyertaan sehingga 64 pasukan  dalam satu kejohanan.

Arena Petanque Politeknik Mukah yang berlokasi  bersebelahan dengan Damai Inn PMU berkenaan turut mempunyai tempat parkir  yang luas untuk keselesaan semua.

Sempena  dengan pembukaan kemudahan sukan itu, satu pertandingan telah diadakan yang melibatkan warga Politeknik di Mukah.

Pertandingan tertutup PMU anjuran  Jabatan Kejuruteraan Elektrik (JKE) itu disertai 15 pasukan atau ‘pairs (regu)’ yang terdiri daripada 19 lelaki dan 11 perempuan.

Menurut Ketua Jabatan JKE, Nik Aznan Abd Hadi, objektif pertandingan adalah untuk merapatkan ukhwah dan silaturahim antara barisan akademik JKE dengan pihak pengurusan tertinggi Politeknik Mukah di samping  menguji  Arena Petanque tersebut.

“Selain itu, ia juga menggalakkan staf yang berminat menunjukan skil masing-masing. Kejohanan Petanque ditaja oleh unit Sukan, Kokurikulum dan Rekreasi  JKE yang diketuai oleh Hamadi Ahmad serta dibantu oleh Kelab Kebajikan JKE,” katanya lagi.

Sementara itu, seperti dijangka perlawanan tu menyaksikan  Kumpulan A yang dibarisi oleh Pengarah PMU, Dullah Muluk dan Muhammad Faris muncul juara. Manakala naib juara dimenangi Kumpulan C  yang diwakili oleh Hamdan Samdin dan Samsawi Bujang, dengan tempat ketiga, jatuh kepada Kumpulan D (Khairol Adha Ahmad/Sazali Husin).

Selain Dullah, turut kelihatan menyertainya ialah TimbalanPengarah (Akademik) Mohd Sani  Said ,  dan  TimbalanPengarah (Akademik Sokongan) Iskandar Reduan, sebagai peserta jemputan.

Hadiah kepada pemenang kejohanan yang bersifat  perlawanan kekeluargaan berkenaan telah disampaikan oleh  Nik Aznan.

See author's posts


Kembangkan potensi perniagaan

KUCHING: Projek Taman Perindustrian Sri Aman seluas 5.5 hektar bakal siap menjelang September 2021, kata Timbalan Ketua Menteri Datuk Amar Awang Tengah Ali Hasan.

Beliau berkata proses pembinaan bagi taman perindustrian itu dilakukan dalam dua fasa pembinaan.

“Fasa pertama yang terdiri daripada kerja tanah dan tembok penahan, dan bernilai RM5.1 juta telah disiapkan lebih awal daripada jadual pada September 2019.

“Fasa kedua yang terdiri daripada kerja-kerja infrastruktur bernilai RM8.6 juta sedang berjalan dengan baik dan diharapkan akan selesai pada September 2021,” ujarnya semasa melawat tapak pembinaan di Sri Aman baru-baru ini.

Beliau berkata taman itu terletak di kawasan perindustrian seluas 5.5 hektar berhampiran jalan utama dan hanya kira-kira 2 kilometer dari pusat bandar.

“Ia akan terdiri daripada 21 lot industri yang dikhaskan untuk industri am dan dilengkapi dengan infrastruktur asas seperti jalan raya, saliran, infrastruktur telekomunikasi, bekalan elektrik dan air,” jelasnya.

Awang Tengah berkata selain mewujudkan taman perindustrian di bandar-bandar utama seperti Kuching, Kota Samarahan, Bintulu dan Miri, penubuhan Kawasan Perindustrian Sri Aman oleh Kerajaan Sarawak seperti di bandar-bandar luar bandar lain seperti Bau, Betong, Kapit, Lawas, Lundu, Marudi dan Sibu dimaksudkan untuk menyediakan laman web yang teratur dan kondusif di bandar-bandar luar bandar.

“ini adalah bertujuan untuk mengembangkan potensi perniagaan mereka, di samping menyokong dan memelihara pertumbuhan dan daya saing Perusahaan Kecil dan Sederhana (PKS) kita,” kata Awang Tengah yang juga merupakan Menteri Perdagangan Antarabangsa dan Industri, Terminal Perindustrian dan Pembangunan Usahawan (MINTRED) dan Menteri Kedua untuk Pembangunan Bandar dan Sumber Asli.

Beliau turut juga memuji kontraktor kerana telah menyelesaikan Fasa 1 lebih awal daripada jadual iaitu awal 189 hari.

Turut mengulas Menteri Muda Kesejahteraan Komuniti yang juga Ahli Dewan Undangan Negeri (ADUN) untuk Simanggang, Datuk Francis Harden Hollis berkata bahawa pembangunan kawasan perindustrian tepat pada masanya kerana pertambahan bilangan industri di bandar ini.

“Pada masa ini industri yang ada berada di merata-rata di seluruh bandar Simanggang dan ada yang terletak di kawasan perumahan,” kata beliau.

Turut hadir  Menteri Muda Perdagangan Antarabangsa dan Industri, Terminal Perindustrian dan Pembangunan Usahawan, Datuk Malcolm Mussen Lamoh; Setiausaha Tetap, Datu Liaw Soon Eng dan Residen Sri Aman Indit Bangai.

Oleh Alexandra Lorna

See author's posts


150 belia DUN Tarat sertai AgriCOP

SERIAN: Seramai 150 peserta dari kawasan Dewan Undangan Negeri (DUN) Tarat menyertai Agriculture Community Outreach Programme (AgriCOP).

Antara peserta yang menyertai AgriCOP adalah Pertubuhan Belia Kebangsaan Bersatu Sarawak (SABERKAS) DUN Tarat dan Sarawak Dayak Graduates Association (SDGA).

Penganjuran AgriCOP bertujuan mendedahkan dan menyuntik semangat serta membuka minda para belia terlibat dalam pertanian moden.

Program AgriCOP ini merangkumi kursus asas agronomi ternakan ikan air tawar dan teknologi pertanian moden.

Melalui kursus tersebut, para peserta digalakkan untuk mendapat khidmat nasihat dan tunjuk ajar daripada pihak Jabatan Pertanian sekiranya terdapat persoalan berkaitan pertanian moden.

Program tersebut telah disempurnakan oleh Menteri Muda Pemodenan Pertanian, Tanah Adat dan Pembangunan Wilayah Sarawak merangkap Ahli Dewan Undangan Negeri (ADUN) Tarat, Datuk Roland Sagah Wee Inn, baru-baru ini.

Beliau dan para peserta juga dibawa melawat ke sekitar Borneo Empurau Farm and Resort bagi menyaksikan sendiri tanaman fertigasi dan ternakan ikan empurau dan talapia yang diusahakan secara moden oleh pihak Borneo Empurau Farm.

Oleh Cheryl Law

See author's posts


MOTAC sasar kedatangan 5 juta pelancong China ke Malaysia tahun ini.

SEPANG: Kementerian Pelancongan, Seni dan Budaya (MOTAC) menyasarkan kedatangan lima juta pelancong China ke Malaysia tahun ini berbanding 3.1 juta pada 2019, kata Menterinya Datuk Seri Tiong King Sing.

Tiong berkata sasaran itu ditetapkan, susulan keputusan negara itu membuka semula sempadan pada 8 Januari lalu, selepas tiga tahun sekatan yang dilaksanakan berikutan pandemik COVID-19.

“Kita gembira lihat kedatangan pelancong ke negara ini untuk pacu sektor pelancongan dan ekonomi negara.

“Saya ucapkan selamat datang ke Malaysia dan berharap pelancong dari negara lain juga melawat Malaysia,” katanya pada sidang media selepas menyampaikan cenderamata sempena Tahun Baharu Cina kepada pelancong dari Hong Kong dan China, yang tiba di Lapangan Terbang Antarabangsa Kuala Lumpur (KLIA) di sini hari ini.

Beliau berkata sasaran tersebut dijangka tercapai, apabila China menyambung semula perkhidmatan lawatan berkumpulan ke 20 negara termasuk Malaysia, bermula 6 Februari ini.

Negara yang tersenarai ialah Thailand, Indonesia, Kemboja, Maldives, Sri Lanka, Filipina, Rusia, Singapura, Laos, Emiriah Arab Bersatu, Mesir, Kenya, Afrika Selatan, Switzerland, Hungary, New Zealand, Fiji, Cuba dan Argentina.

Tiong turut memberi jaminan setiap pelancong China yang memasuki negara ini, telah menjalani ujian saringan COVID-19 sebelum berlepas dan meminta rakyat Malaysia untuk terus mengutamakan kesihatan diri, di samping menjaga prosedur operasi standard (SOP) bagi mengekang penularan pandemik COVID-19.

“Walaupun COVID-19 masih ada tetapi kita kena bergerak ke hadapan, kita sama-sama jaga kesihatan kendiri dan kita kena bergerak ke hadapan,” katanya.

Baru-baru ini Persatuan Ejen-Ejen Pelancongan dan Pengembaraan Malaysia (MATTA), dilaporkan menaruh kepercayaan penuh kepada Kementerian Kesihatan (KKM) menguruskan ketibaan pelancong China, sama seperti yang mereka lakukan dengan pengembara lain dari seluruh dunia.

Tiong turut meminta pelbagai pihak untuk bekerjasama dengan MOTAC menjayakan promosi pelancongan bagi merancakkan semula sektor terbabit. – Bernama

See author's posts


Sarawak harap Menteri Dalam Negeri wujud semula j/kuasa khas kewarganegaraan

KUCHING: Sarawak berharap Menteri Dalam Negeri yang baharu, Datuk Seri Saifuddin Nasution Ismail dapat mewujudkan semula Jawatan Kuasa Khas Kewarganegaran.

Menteri Pembangunan Wanita, Kanak-Kanak dan Kesejahteraan Komuniti, Dato Sri Fatimah Abdullah berkata ia perlu setelah Perkara 15A Perlembagaan Persekutuan ditambahbaik.

“InsyaAllah, saya akan mengetuai rombongan untuk kunjungan hormat kepada Menteri (Saifuddin) ikut tarikh kesesuaian beliau,” katanya dalam kenyataan media hari ini.

Sebelum ini Kerajaan Persekutuan dengan kerjasama kerajaan Sarawak mewujudkan Jawatankuasa Khas Kewarganegaraan bagi mempercepatkan proses pemberian kewarganegaraan khususnya kepada anak Sarawak sejak 2016 dan hasilnya 727 permohonan berjaya diluluskan dalam tempoh berkenaan.

Pemberian taraf kewarganegaraan menurut perkara 15A Perlembagaan Persekutuan adalah di bawah bidang kuasa dan hak Kerajaan Persekutuan.

Mengenai pelantikan anggota Kabinet Kerajaan Perpaduan, beliau berkata semua lima Menteri dari Sarawak memegang potfolio yang penting.

Fatimah yang juga Ketua Wanita Gabungan Parti Sarawak (GPS) menyifatkan Perdana Menteri Datuk Seri Anwar Ibrahim sebagai mengota janjinya dalam pemilihan anggota kabinet.

“Bilangan Menteri, secara amnya yang dipilih adalah individu yang berkaliber,” katanya.

See author's posts


PM Malaysia, Singapura bincang pemukiman

TOKYO: Perdana Menteri Datuk Seri Ismail Sabri Yaakob mengadakan pertemuan dengan Perdana Menteri Singapura Lee Hsien Loong di Tokyo pada Rabu, ketika kedua pemimpin berkenaan berada di ibu negara Jepun itu bagi menghadiri Persidangan Ke-27 Nikkei Future of Asia.

Kedua pemimpin berkenaan berbincang dalam suasana santai di hotel penginapan mereka dengan antara perkara disentuh adalah mengenai sesi pemukiman pemimpin Malaysia dan Singapura.

“Kita bincang mengenai pemukiman antara Malaysia dan Singapura. Singapura akan jadi tuan rumah pada tahun ini dan antara kita bincang adalah dari segi tarikh,” kata Ismail Sabri kepada media Malaysia selepas pertemuan kira-kira setengah jam tersebut.

Menurut perdana menteri, antara tarikh yang dicadangkan untuk pemukiman itu berlangsung adalah akhir September atau awal Oktober.

“(Pemukiman) untuk kita berbincang isu-isu yang mungkin tak selesai lagi, kita akan selesaikan,” katanya.

Ismail Sabri dan Lee dijadualkan menyampaikan ucaptama pada persidangan Nikkei itu bersama-sama beberapa ketua negara yang lain pada sesi pagi Khamis.

Mengenai persiapan beliau sempena persidangan itu, Ismail Sabri berkata ucapannya akan diperincikan bagi membolehkan beliau membawa suara Malaysia pada persidangan berprestij itu.

Persidangan Nikkei yang diadakan sejak 1995 adalah perhimpunan tahunan pemimpin politik dan ekonomi serta ketua industri dari rantau Asia Pasifik. – Bernama

See author's posts


Asas Madani: Dimensi kesejahteraan sosial

ISTILAH madani bukanlah istilah baharu dalam pengucapan atas perbincangan yang dikemukakan oleh Perdana Menteri ke-10. Sejak 1980-an dan 1990-an, Datuk Seri Anwar Ibrahim menyebut secara langsung dan tidak langsung mengenai Madani.

Dalam konteks idea, ia dikemukakan dalam bukunya Asian Renaisance seawal 1997. Perbincangan mengenai idea tersebut telah juga dikemukakan sejak zaman beliau menjadi aktivitis Angkatan Belia Islam Malaysia (ABIM).

Justeru, sudah tentu menarik bahawa idea Madani mendapat perhatian bukan sahaja beliau yang dikenali sebagai pemimpin masa depan negara dan antarabangsa ketika itu. Hubungan luas beliau dengan aktivis dan pemimpin dunia memberikan percambahan interaksi mengenai idea, pemikiran dan gagasan. Maka, idea Malaysia Madani ini dilihat dalam kerangka Malaysia dan bukannya kerangkap luar, sama ada kerangka barat atau Asia Barat.

Minat membaca pula mampu memberikan perspektif yang luas mengenai sesebuah gagasan yang bukan semata-mata dari satu kaca mata semata-mata, bahkan daripada pelbagai perspektif dan berkemampuan merumuskan segala sudut pandangan dengan lebih bijaksana. Demikian juga dengan gagasan Madani yang mempunyai akar perbincangan kalangan sarjana timur dan barat, kemudian diberikan perspektif acuan tempatan sehingga terbentuk Malaysia Madani.

Malaysia Madani

Konsep ini adalah intipati yang menggabungkan aspek kemampanan dan kemakmuran untuk membangunkan negara, mensejajarkan dengan aspek daya cipta, nilai hormat, keyakinan dan ihsan. Keenam-enam aspek kemudian dijadikan teras untuk membina negara idaman. Dalam konteks ini akan dibincangkan aspek kemampanan atau dikenali sebagai sustainability.

Kemampanan

Idea kemampanan ialah berteraskan hasrat untuk memenuhi keperluan generasi semasa tanpa menjejaskan keperluan generasi akan datang. Ia juga memastikan keseimbangan antara pertumbuhan ekonomi, penjagaan alam sekitar dan kesejahteraan sosial. Hal ini sesuai dengan konsep  lmadani iaitu untuk berada  dalam masyarakat pertengahan, masyarakat moderat akan tetapi progresif.

Sekiranya prinsip ini dipelihara, maka ia mampu memberi manfaat kepada manusia dan alam sekitar, bukan sahaja keuntungan dari segi nilai, pendapatan tetapi juga keuntungan aspek kemanusian dan nilai sejagat.

Terdapat empat tonggak kelestarian atau kemampanan ini, iaitu kelestarian manusia, sosial, ekonomi dan alam sekitar. Kelestarian manusia untuk mengekalkan dan meningkatkan modal insan dalam masyarakat. Aspek ini mampu dilaksanakan melalui tindakan untuk memberikan perhatian dan cakna dalam sistem kesihatan dan pendidikan, membuka akses seluas-luasnya kepada perkhidmatan yang terbaik kepada rakyat dan masyarakat, memastikan keselamatan dan keterjaminan mainan pemakanan, membina masyarakat berpengetahuan, menguasai teknologi terkini dan kemahiran tinggi dalam apa-apa bidang untuk memajukan masyarakat.

Kelestarian sosial

Kelestarian sosial berlaku apabila proses berlaku sama ada secara formal dan tidak formal, melibatkan sistem dan struktur serta mempunyai perhubungan secara aktif antara satu sama lain bagi menyokong kapasiti generasi semasa dan akan datang dalam usaha untuk mewujudkan komuniti sihat dan mendiami kawasan yang selamat, sejahtera dan harmoni.

Hakikatnya, kelestarian sosial yang kukuh akan membentuk masyarakat yang mapan secara sosial kerana terdapat hubungan mesra yang saksama, kepelbagaiaan dan saling berkait dan bergerak secara demokratik dan ini mampu memberikan impak mutu kehidupan yang lebih baik.

Situasi mewujudkan suasana optimis yang menggalakkan kesejahteraan, dengan memahami perkara yang diperlukan oleh orang ramai dari tempat mereka tinggal dan bekerja. Kemampanan sosial menggabungkan reka bentuk alam fizikal dengan reka bentuk dunia sosial – infrastruktur untuk menyokong kehidupan sosial dan budaya, kemudahan sosial, sistem untuk penglibatan rakyat, dan ruang untuk orang dan tempat berkembang.

Dalam konteks ini, ia bukan sahaja membangunkan proses dan struktur untuk memenuhi keperluan ahli masyarakat semasa tetapi juga menyokong keupayaan generasi akan datang untuk mengekalkan komuniti yang lebih sihat.

Berdasarkan Pertubuhan Bangsa-Bangsa Bersatu, kelestarian sosial dapat membantu dunia niaga dengan membuka kunci pasaran baharu, membantu mengekalkan dan menarik rakan kongsi perniagaan, menjadi sumber inovasi untuk seperangkat produk atau perkhidmatan baharu, meningkatkan semangat dalaman dan penglibatan pekerja, mempertingkatbaik aspek pengurusan risiko dan mampu menangani konflik syarikat-komuniti.

Dimensi kesejahteraan sosial

Terdapat lima dimensi kesejahteraan sosial iaitu dimensi kepelbagaian, ekuiti, kualiti hidup, kematangan, demokrasi dan tadbir urus, dan perpaduan yang saling berkaitan. Dalam dimensi kepelbagaian, ia merujuk aspek penglibatan kepelbagaian pihak golongan sasaran dan kesesuaian bagi memenuhi keperluan khusus golongan tersebut.  Hal ini menegaskan ia perlu mengiktiraf kepelbagaian dalam kumpulan budaya, etnik dan kaum dan membenarkan pelbagai pandangan, kepercayaan dan nilai diambil kira.

Maka ini perlu menggalakkan pemahaman dan penerimaan dalam komuniti yang lebih luas daripada pelbagai latar belakang, budaya dan keadaan hidup.

Dimensi kedua adalah aspek ekuiti iaitu perlunya membantu kumpulan sasaran untuk mempunyai lebih kawalan ke atas kehidupan mereka, dari segi sosial dan ekonomi.  Ia juga perlu mengurangkan aspek kelemahan untuk golongan sasar.

Kepentingan untuk mengenal pasti punca kelemahan dan ketidaksamaan dan mencari jalan untuk mengurangkannya perlu dibuat. Terdapat usaha mengenal pasti dan menyasarkan untuk memenuhi keperluan mana-mana orang yang kurang bernasib baik dan terpinggir dalam kumpulan sasaran dan perlu dilaksanakan, disampaikan tanpa berat sebelah dan menggalakkan konsep keadilan dilaksanakan.

Kesepaduan sosial

Dimensi ketiga ialah kesepaduan sosial sebagai usaha membantu golongan sasaran masyarakat untuk mengembangkan rasa kekitaan dalam komuniti yang lebih luas agar dapat meningkatkan penyertaan dalam aktiviti sosial oleh individu dalam kelompok tersebut.

Matlamatnya adalah untuk meningkatkan pemahaman kumpulan sasaran dan akses kepada institusi awam dan sivil. Ia juga perlu membina hubungan antara kumpulan sasaran dan kumpulan lain dalam komuniti yang lebih luas.

Persediaan sama ada akan menyebabkan penyediaan peningkatan sokongan kepada kumpulan sasaran oleh masyarakat yang lebih luas atau sebaliknya juga perlu diambil kira.

Ini penting agar dapat menggalakkan kumpulan sasaran untuk menyumbang kepada masyarakat atau memberikan sokongan kepada orang lain.

Dimensi keempat ialah merujuk kepada kualiti hidup dengan mengambil kira pelaksanana program, projek, aktiviti dalam masyarakat Madani itu agar dapat menambah baik peluang misalnya dalam isu pemilikan tanah, rumah mampu milik, keusahawan dan sebagainya. Kualiti hidup juga akan perlu mampu meningkatkan hasil kesihatan fizikal, kesihatan fizikal untuk kumpulan sasaran, selain dapat menambah baik lagi peluang pendidikan, latihan dan pembangunan kemahiran untuk golongan sasaran dalam masyarakat.

Demokrasi

Dimensi terakhir kelestarian sosial ialah aspek demokrasi dan pemerintahan iaitu dengan membuka golongan sasaran masyarakat yang mahu dibina asas Madani agar pelbagai pihak dapat mengambil bahagian dan diwakili dalam proses membuat keputusan.

Proses membuat keputusan untuk sesuatu perkara itu pula perlulah lebih jelas dan mudah difahami oleh semua pihak berkepentingan. Isu peruntukan yang mencukupi, telus dan dibantu kakitangan terlatih berkelayakan, sesuai dan ditadbir dengan betul, mempunyai matlamat jelas untuk dicapai dan bersedia proaktif berdepan segala kemungkinan pada masa akan datang penting dalam menjamin dimensi demokrasi dan pemerintahan terserlah aspek kelestarian sosial.

*Profesor Madya Dr Awang Azman Awang Pawi adalah penganalisis sosiopolitik dan sosiobudaya di Jabatan Sosiobudaya, Universiti Malaya, Kuala Lumpur. Beliau juga felo penyelidik Pusat Kajian Demokrasi dan Pilihan Raya Universiti Malaya (UMCEDEL).

See author's posts


Menangi hadiah, langgan e-Bill Sarawak Energy

KUCHING: Sarawak Energy terus menggalakkan pelanggan untuk melanggan perkhidmatan e-Billing yang diperkenalkan pada awal tahun ini sebagai sebahagian daripada pendigitalan dan usaha kelestarian alam sekitar.

SEB dalam satu kenyataan berkata, pelanggan yang melanggan perkhidmatan e-Billing Sarawak Energy akan mendapat rebat RM2 dalam bil elektrik bulanan mereka selama 12 bulan, berkuat kuasa dari tempoh pengebilan selepas pendaftaran.

Menurutnya, setelah mendaftar, pelanggan akan menerima bil elektrik bulanan melalui alamat e-mel yang didaftarkan dan tidak akan lagi menerima bil fizikal.

“Untuk mendaftar, pelanggan diminta memberikan nama, nombor akaun kontrak berdaftar dengan Sarawak Energy, alamat e-mel dan nombor telefon bimbit. Pelanggan boleh menghubungi 1-300-88-311 atau e-mel customercare@sarawakenergy.com untuk mendaftar untuk perkhidmatan tersebut.

“Sebagai alternatif, mereka dapat melakukan pendaftaran sendiri melalui aplikasi mudah alih ‘SEB cares’ (tersedia di App Store dan Google Play) atau laman web di www.sarawakenergy.com atau, jika mereka telah menyelesaikan dua dos vaksinasi COVID-19, hubungi kaunter perkhidmatan pelanggan Sarawak Energy yang terdekat,” katanya.

Sementara itu, Pengurus Besar (Runcit) bagi kumpulan utiliti Sarawak Energy, Syarikat SESCO Berhad, Ng Shu Fui berkata sejak pengenalan e-Bill awal tahun ini, sebanyak 50,000 pelanggan telah melanggan dan syarikat utiliti mensasarkan jumlahnya mencapai 100,000 pada akhir tahun ini melalui banyak kempen promosi, termasuk cabutan bertuah untuk semua pelanggan e-Bill.

“Kami telah memutuskan untuk melancarkan kempen cabutan bertuah dengan hadiah yang sangat menarik untuk menunjukkan penghargaan kami kepada pelanggan e-Bill digital kami yang turut menyumbang terhadap usaha kami dalam kelestarian alam sekitar.

“Semua pelanggan e-Bill berpeluang memenangi rebat tunai dalam setiap sesi cabutan bertuah yang akan diadakan setiap suku tahun. Untuk memasuki kempen cabutan bertuah ini, pelanggan hanya perlu mendaftar untuk e-Bill dan tetap melanggan sepanjang tempoh kempen Go Paperless, yang diadakan sehingga 31 Disember 2021,” tambahnya lagi.

Katanya, pemenang setiap cabutan bertuah akan diumumkan di laman web Sarawak Energy dan rebat tunai akan dikreditkan ke akaun kontrak Sarawak Energy mereka.

“Mereka yang telah menang dalam sesi cabutan bertuah sebelumnya masih layak untuk menyertai cabutan bertuah seterusnya,”tambahnya.

Untuk maklumat lebih lanjut, pelanggan boleh menghubungi Pusat Khidmat Pelanggan melalui talian hotline 24-7 di 1300-88-3111 atau e-mel customercare@sarawakenergy.com.

See author's posts


Misteri kematian khinzir timbulkan keresahan

TERNAKAN babi yang ditemukan mati secara misteri di Durin dan Bintangor telah menimbulkan keresahan pelbagai pihak termasuk orang ramai, peniaga dan para penternak haiwan tersebut.

Tuai Rumah (TR) John Ujang memberitahu, perkara telah berlaku di kawasan Durin sejak seminggu yang lalu selepas penternak menemui haiwan ternakan mereka mati secara misteri.

“Penduduk di rumah panjang saya (panjang lebih 40 pintu) menternak banyak babi dalam kandang. Bagaimanapun, kini semua haiwan ternakan kami itu telah mati,” jelasnya.

TR John telah melaporkan kejadian itu kepada pihak Jabatan Perkhidmatan Veterinar Sarawak (JPVS).

Susulan laporan itu, sepasukan pegawai bersama Ahli Majlis Daerah Luar Bandar Sibu (MDLBS) Kaunselor Teo Boon Siew pergi ke Rumah (Rh) John.

Menurut John, walaupun babi ternakan mereka telah mati kesemuanya, ia tidak menjejaskan ternakan ayam.

“Kami tidak membuang bangkai itu (babi) ke dalam sungai kerana kami tahu ia akan menyebabkan penyakit itu merebak,” ujarnya lagi.

Sementara itu, Jabatan Perkhidmatan Veterinar Sarawak (JPVS) akan mengesahkan punca kematian besar-besaran babi milik penternak di Durin dan Bintangor minggu depan.

Pengarahnya, Dr. Adrian Susin Ambud berkata, siasatan yang dilakukan mereka mendapati kesemua babi itu mati pada Disember tahun lepas.

“Setakat hari ini, tiada kematian baharu dilaporkan. Selain Durin dan Bintangor, tiada kawasan lain di Sarawak melaporkan kes yang serupa.

“Kita akan sentiasa memantau dengan teliti sebarang kes baharu yang berpotensi dengan menjalankan pengawasan dan pemantauan rapi ke atas semua ladang babi di negeri ini.

“Sejak tahun lepas, tiada laporan kematian tidak normal di ladang babi komersial,” jelasnya.

Menurutnya, jika punca kematian adalah Demam Babi Afrika (ASF), virus itu bukan zoonosis, bermakna ia bukan ancaman kepada kesihatan manusia dan tidak boleh berjangkit daripada babi kepada manusia.

“Kami ingin memberi jaminan kepada orang ramai bahawa penggunaan daging babi adalah selamat,” katanya.

Beliau turut menasihatkan penternak supaya mengukuhkan biosekuriti ladang mereka dan mengelak memberi babi mereka makan sisa makanan atau sisa yang mengandungi daging.

“Mereka juga harus melaporkan kepada JPVS berhampiran jika terdapat sebarang kes kematian mengejut dalam jumlah besar babi.

Terdahulu, media tempatan melaporkan kematian babi milik penternak di kawasan Durin telah menimbulkan kebimbangan peniaga, penternak dan orang ramai.

Pengerusi Parti Demokratik Progresif (PDP) Cawangan Durin, Kaunselor Teo Boon Siew telah dimaklumkan mengenai perkara tersebut dan telah menghubungi JPVS untuk mendapatkan bantuan.

“Para penternak babi mesti menanam bangkai babi mereka dengan betul dan tidak membuangnya ke dalam sungai,” ujarnya.

Dalam pada itu, Pegawai Kesihatan Bahagian Sibu, Dr. Teo Jo Hun ketika dihubungi semalam menasihatkan orang ramai supaya tidak memakan daging babi yang didapati tidak sihat.

“Orang ramai dinasihatkan supaya melaporkan kepada JPVS jika terdapat banyak babi ditemukan mati,” katanya.

Oleh AKUN GIMAN

See author's posts


3,090 pelanggan SME Bank pilih kemudahan PKS

KUALA LUMPUR: Sebanyak 3,090 pelanggan SME Bank dengan jumlah pembiayaan RM4.8 bilion telah memilih pakej penstrukturan dan penjadualan semula yang ditawarkan di bawah Program Kemudahan PKS (SRP).

Perusahaan bersaiz mikro, kecil dan sederhana (MSME) ini melibatkan sektor pelancongan, pendidikan, pengangkutan awam, kesihatan dan stesen minyak serta telah memenuhi kriteria SRP seiring dengan Pelan Pemulihan Usahawan dan Koperasi , kata Menteri Pembangunan Usahawan dan Koperasi (MEDAC), Datuk Seri Dr Wan Junaidi Tuanku Jaafar.

“Dengan adanya bantuan-bantuan seperti SRP ini, kita dapat mencapai kestabilan ekosistem keusahawanan, memulihkan operasi perniagaan dalam tempoh segera serta memastikan PKS kekal berdaya saing dan mampan selepas krisis Covid-19,” kata beliau dalam satu kenyataan.

Presiden Kumpulan dan Ketua Pegawai Eksekutif SME Bank, Aria Putera Ismail berkata SRP dirangka dengan mengambil kira keperluan dan keteguhan aliran tunai perniagaan setiap pelanggan.

Beliau berkata program SRP ini secara amnya menawarkan lanjutan tempoh pembiayaan sedia ada selama 12 bulan.

Daripada jumlah keseluruhan pelanggan yang layak, 66 peratus menerima pakej lanjutan moratorium sehingga 12 bulan dan 15 peratus menerima pakej bayaran kadar keuntungan selama enam bulan sementara selebihnya telah membuat penjadualan semula pembiayaan mereka.

“Pelbagai langkah telah diambil bagi memastikan setiap pelanggan SME Bank mendapat maklumat yang jelas berkenaan bantuan SRP yang ditawarkan,” kata Aria sambil menambah bantuan SRP ini akan bermula setelah tempoh moratorium automatik Bank Negara Malaysia berakhir pada 30 Sept, 2020.

Untuk maklumat lanjut, boleh layari laman web rasmi www.smebank.com.my atau hubungi Pusat Khidmat Pelanggan Bank di 03-26037700. – Bernama

See author's posts


Turki gantung hubungan diplomatik dengan UAE

ANKARA: Presiden Turki, Recep Tayyip Erdogan semalam menegaskan Ankara akan menggantung hubungan diplomatik dengan UAE selepas perjanjian damai kontroversi, Perjanjian Abraham dimeterai bersama Israel.

“Saya telah memberi arahan kepada Menteri Luar, Mevlut Cavusoglu. Saya memberitahu kami juga akan memanggil pulang duta dari Abu Dhabi,” katanya.

Erdogan mengumumkan tentang langkah itu di Istanbul selepas Kementerian Luar menyatakan sejarah tidak akan memaafkan tingkah laku hipokrit UAE kerana menandatangani perjanjian damai tersebut.

“Ia jelas mengkhianati tuntutan Palestin demi kepentingan mereka. Ia adalah tindakan sebelah pihak yang membimbangkan dan cubaan untuk menghapuskan Pelan Damai Arab pada 2002 yang dicadangkan Liga Arab. Tidak sedikit pun menunjukkan perjanjian tiga hala ini menyokong tuntutan Palestin,” tegasnya.

Ankara mempunyai hubungan diplomatik dan perdagangan dengan Israel sejak 1949, namun ia menjadi tegang susulan insiden serangan oleh komando rejim Zionis ke atas kapal flotilla, Mavi Marmara yang meragut nyawa 10 aktivis Turki ketika mereka cuba memecahkan sekatan haram di Genting Gaza pada 2010. – AFP

See author's posts


Rakyat Malaysia perlu kekal bersatu

KUCHING: Rakyat Malaysia perlu kekal bersatu dalam menghadapi apa jua cabaran yang melanda, gesa Menteri Kanan Infrastruktur (Kerja Raya), Dato’ Sri Fadillah Yusof.

Beliau berkata, di saat seluruh dunia menghadapi cabaran daripada wabak pandemik Covid-19, rakyat Malaysia kekal bersatu dalam mengekang penularan wabak.

“Semangat kesatuan yang kuat dan jati diri rakyat Malaysia menyaksikan penurunan tiga angka tetapi masih dalam keadaan terkawal.

“Kita masih dapat bersatu dengan barisan hadapan dan semua lapisan masyarakat dan ini adalah bukti kita dapat mengawal keadaan ini.

“Kita perlu kekalkan apa saja strategi untuk mengawal wabak dan sekarang kita masih dalam proses memulihkan ekonomi negara dan ia buka satu perkara yang midah,” ujarnya.

Beliau berkata demikian pada Majlis Perasmian Pameran My Malaysia Day: Diary of An Artist di Pustaka Negeri di sini, semalam.

Tambah beliau, rakyat Malaysia diingatkan untuk bersama-sama dengan kerajaan kini dalam menaikkan semula ekonomi negara.

“Di setiap peringkat, ada yang terjejas dan ada yang jatuh muflis, serta industri pelancongan kita turut terjejas.

“Oleh itu, jika kita bersama dalam menghadapi cabaran ini, kita sudah tentu dapat melawan wabak pandemik ini.

“Saya juga harapkan negara kita kekal hidup aman dan harmoni,” kata beliau.

Mengenai pameran, ia adalah satu program bersempena Hari Malaysia yang disambut pada September setiap tahun.

Peminat seni dan pengunjung awal dialu-alukan hadir bagi menikmati sendiri hasil kreativiti dan sentuhan peribadi pengkarya.

Oleh Alexandra Lorna

See author's posts


Tiada sabung ayam ketika Hari Gawai

BINTULU: Penganjuran aktiviti sabung ayam tidak dibenarkan semasa perayaan Hari Gawai nanti apabila Kerajaan Sarawak menghentikan pengeluaran lesen kegiatan tersebut.

Ketua Menteri Sarawak, Datuk Patinggi Abang Johari Tun Openg berkata, beliau telah mengarahkan Setiausaha Kerajaan Negeri dan Pejabat Residen agar tidak mengeluarkan lesen sabung ayam.

“Saya minta maaf kepada komuniti Dayak kerana langkah ini adalah untuk rakyat supaya lebih berjaga-jaga semasa perayaan Hari Gawai tahun ini.

“Hal ini terpulang kepada kita kerana banyak lagi sambutan Gawai pada tahun-tahun akan datang,” katanya, pada sidang media selepas meninjau keadaan Covid-19 di Bintulu pada Rabu.

Melihat peningkatan kes Covid-19 yang agak membimbangkan di Bintulu dalam tempoh dua bulan ini, Abang Johari berkata, langkah yang diambil oleh Jawatankuasa Pengurusan Bencana Sarawak (JPBNS) dan JPBB Bintulu telah berjaya mengurangkan jangkitan di daerah itu.

“Hari semalam, hanya 44 kes baharu Covid-19 dilaporkan di Bintulu dan ini adalah hasil langkah penguatkuasaan Prosedur Operasi Standard (SOP) yang lebih ketat di beberapa kawasan yang disasarkan.

“Jumlah kes Covid-19 telah berkurang, jadi langkah-langkah ini akan terus dilaksanakan,” jelasnya.

Kata beliau lagi, beberapa langkah bakal dilaksanakan menjelang perayaan Hari Gawai tidak lama lagi memandangkan Hari Raya Aidilfitri lepas yang disambut sehari sahaja dipantau dengan berkesan.

“Oleh itu, saya memohon kerjasama semua ketua komuniti dan tuai rumah agar memastikan SOP sentiasa dipatuhi pada sambutan perayaan nanti demi mengekang penularan kes.

“Mari kita lebih berdisiplin pada Hari Gawai ini dan harap dapat menyambutnya seperti biasa pada tahun akan datang setelah Covid-19 tiada lagi, jadi sekarang kita terpaksa berkorban sedikit untuk masa depan,” ujarnya.

Oleh CAROLYNE UTIH

See author's posts


120 penduduk rumah panjang terima suntikan dos penggalak

SIBU:Seramai 120 penduduk dari 10 rumah panjang di Nanga Tutus, Batang Igan menerima suntikan dos penggalak.

Pemberian dos penggalak tersebut di Sekolah Kebangsaan (SK) Nanga Tutus, telah dijalankan oleh kakitangan Jabatan Kesihatan Bahagian Sibu.

Program tersebut telah dianjurkan oleh Ahli Dewan Negara, Senator Robert Lau Hui Yew.

Selain itu, Senator Lau turut menganjurkan program pemberian vaksin pertama dan kedua di lokasi yang sama pada Julai dan awal Ogos lalu.

Pada hari ini (19 November), program yang sama juga akan dianjurkan di Rantau Panjang. Sehubungan itu, mereka yang layak adalah dijemput untuk hadir ke program tersebut untuk mendapatkan dos penggalak.

See author's posts


China, India setuju ketegangan

NEW DELHI: India dan China sepakat untuk tidak menghantar lebih banyak anggota tentera sebagai usaha mengurangkan ketegangan di kawasan sempadan yang menjadi pertikaian.

Terdahulu, kedua-dua pihak pada Isnin mengadakan pertemuan peringkat komander tentera untuk membincangan kaedah mengurangkan ketegangan di  sepanjang Garis Kawalan Sebenar (LAC).

Kedua-dua negara turut bersetuju “memperkukuh komunikasi untuk mengatasi prasangka dan salah faham, berhenti menghantar lebih banyak pasukan tentera di barisan hadapan dan mengelak mengambil tindakan secara sepihak,” kata Kementerian Luar India dalam satu kenyataan.

Pertikaian sempadan di wilayah Ladakh memuncak selepas pertempuran pada 15 Jun lalu menyaksikan sekurang-kurangnya 20 tentera India terbunuh dan puluhan lagi cedera.

Berikutan itu, kedua-dua pihak mengerahkan ribuan pasukan di kawasan sempadan berkenaan sehingga menimbulkan risiko konflik baharu ketenteraan.

Sementara itu, pihak berkuasa Amerika Syarikat mendakwa seorang lelaki Tibet yang bertugas sebagai anggota polis di Queens di sini, atas pertuduhan melakukan pengintipan.

Lelaki berkenaan didakwa mengumpul maklumat mengenai komuniti Tibet untuk Kerajaan China.

Berdasarkan kertas pendakwaan, dia juga dikatakan bertindak atas arahan seorang konsulat China di New York.

Menerusi kenalannya dalam kalangan komuniti Tibet, lelaki itu mengumpul maklumat mengenai aktiviti masyarakat terbabit dan mengenal pasti sumber maklumat berkenaan.

Selain itu, lelaki berkenaan yang juga anggota pasukan tentera simpanan Amerika Syarikat (AS) didakwa membenarkan individu dari konsulat China untuk menghadiri acara yang dianjurkan oleh Jabatan Polis New York (NYPD).

Kerajaan China didakwa membayar lelaki berkenaan ribuan dolar untuk perkhidmatannya.

Pegawai berkenaan didakwa atas empat pertuduhan, termasuk menyertai khidmat negara asing di bumi AS dan menghalang operasi tugas awam.

Dia sudah dihadapkan di mahkamah pada Isnin dan kini dalam tahanan, kata jurucakap Timbalan Pendakwa Raya Brooklyn.

Menurut NYPD, anggota polis itu kini ditanggung tugas tanpa menerima gaji.

Dilahirkan di China, lelaki itu menerima suaka politik daripada AS dengan mendakwa disiksa oleh Kerajaan China kerana berketurunan etnik Tibet.

Bagaimanapun, siasatan pihak berkuasa mendapati, ibu bapanya adalah ahli kepada Parti Komunis China.

Selepas membenarkan kuasa autonomi bagi Tibet untuk mentadbir wilayah itu antara 1912-1950, Beijing mengambil alih wilayah berkenaan pada 1951.

Pemimpin spiritual Tibet, Dalai Lama tinggal dalam buangan sejak 1959.-AFP

See author's posts


Lebih 300 peniaga jalani ujian saringan Covid-19

KUALA TERENGGANU: Jabatan Kesihatan Negeri Terengganu (JKNT) telah menjalankan ujian saringan COVID-19 terhadap lebih 300 peniaga di Pasar Borong Gong Pauh di sini, secara berperingkat sejak Khamis lepas.

Pengarah Kesihatan negeri, Dr Nor Azimi Yunus berkata walaupun masih belum ada sebarang kes COVID-19 melibatkan peniaga di pasar borong itu, saringan tersebut tetap diadakan sebagai langkah proaktif pihaknya.

“Semua peniaga juga memberi kerjasama yang baik dan faham tujuan saringan itu dijalankan untuk mencegah penularan COVID-19 memandangkan ia adalah antara lokasi tumpuan ramai penduduk sekitar Kuala Terengganu,” katanya kepada pemberita semalam.

Dalam pada itu katanya, JKNT juga menasihatkan peniaga dan orang ramai yang membeli barangan keperluan di pasar itu agar sentiasa menjaga penjarakan sosial, memakai pelitup muka serta membersihkan tangan dengan kerap sebagai langkah mencegah jangkitan wabak itu. — Bernama

See author's posts


‘Sampah’ jadi Sape di tangan Zaidie

Pada suatu masa dahulu, ketika menebang dan mengerjakan pokok untuk dijadikan sebagai papan, Zaidie Eddie Ibrahim dan rakan-rakannya akan bertindak meninggalkan ‘sampah’ pokok berkenaan dengan begitu sahaja di dalam hutan.

Bagaimanapun apabila artis rakaman Iban, Jerry Kamit mula mengukir nama menerusi lagu berlatarkan dendangan Gitar Sape maka terlintas di fikiran Eddie untuk menghasilkan instrumen itu dengan menggunakan ‘sampah-sampah’ pokok berkenaan dari hutan.

“Saya mula membawa ‘sampah-sampah’ pokok ini pulang ke rumah untuk dijadikan sebagai bahan menghasilkan Gitar Sape dengan percubaan pertama hingga ketiga bagi tujuan berkenaan gagal sebelum itu.

“Selepas mendapatkan pandangan daripada individu yang mahir menghasilkan Gitar Sape maka barulah saya berjaya menghasilkan instrumen berkenaan menerusi percubaan yang keempat,” kata lelaki berusia 46 tahun itu dari Kampung Sibau Rimbau, Simunjan.

Berbanding penggunaan kayu pokok Medang, Zaidie telah bertindak memilih tiga jenis pokok bagi tujuan penghasilan Gitar Sape sendiri iaitu kayu Keladan, Pelaie dan Jelutong kerana ia mudah didapati dalam hutan berdekatan kampungnya sendiri.

“Untuk pengetahuan orang ramai, Gitar Sape saya ini dihasilkan dari kayu jenis Pelaie, Keladan dan Jelutong kerana kualiti kayunya amat baik dan senang didapati di kawasan ini,” kata beliau.

‘Sampah-sampah’ spesis pokok berkenaan kata beliau akan dibelah menjadi blok berukuran 4 kaki panjang, 7 inci lebar dan 4 inci tebal sebelum bahagian tengah dibelah menjadi satu lubang khas.

Proses membelah lubang blok kayu berkenaan kata Zaidie dilakukan sehingga dalam dan nipis bagi memastikan Sape yang dihasilkan itu nanti akan menghasilkan bunyi yang nyaring.

“Ketebalan permukaan Sape adalah satu sentimeter atau kurang. Tujuannya adalah bagi tujuan penghasilan bunyi Sape yang bagus…semakin nipis permukaan Sape serta dalam lubang dihasilkan maka semakin nyaringlah bunyi instrumen itu nanti,” katanya.

Sape yang dihasilkan olehnya sebelum ini tidak mempunyai corak. Bagaimanapun apabila hobi penghasilan instrumen berkenaan diterbit dalam Utusan Sarawak pada tahun 2007 dahulu maka coraknya terpaksa dihasilkan demi memenuhi maka permintaan orang ramai.

“Setelah diterbitkan dalam Utusan Sarawak, penduduk dari Miri dan Simunjan telah bertindak segera menghubungi saya menerusi Sistem Khidmat Pesanan Ringkas (SMS)untuk menempah Gitar Sape berkenaan.

“Tempoh seminggu diperlu untuk menghasilkan Gitar Sape tersebut dengan nilai harga instrumen itu bergantung sepenuhnya kepada jenis kayu yang saya pilih bagi tujuan berkenaan,” katanya.

Semenjak itu, saya telah pun menerima lebih 20 permintaan untuk membuat Gitar Sape daripada para pelanggan dalam negeri ini sebelum saya terpaksa mengakhiri hobi itu kerana mahu memberi fokus terhadap pekerjaan sendiri.

Beliau juga turut mengakui bahawa amat sukar untuk membeli koleksi Gitar Sape di kedai dalam bandar-bandar utama di negeri ini dan ianya secara tidak langsung menyumbang kepada nilai harga yang mahal terhadap Gitar Sape hasil buatannya.

“Mungkin saya akan kembali berjinak-jinak terhadap hobi itu pada suatu hari nanti. Kini saya tidak mempunyai masa untuk menghasilkan Gitar Sape baharu kerana kekangan waktu bekerja pada masa sekarang,” kata Zaidie.

Oleh Valentine Ngumbang

See author's posts


TEWAS TETAPI LAYAK

WALAUPUN tewas 2-3 kepada Sarikei FA, namun ia tidak lagi memberi kesan buat Kapit FA dalam misi perburuan ke tiket Pusingan Akhir Liga SSC-FAS 2021 yang diadakan di Bintulu Disember nanti.

Pengendali Kapit FA, Pendi Bohari berkata pasukan kendaliannya turun ke Bandar Nanas itu dengan misi yang sama iaitu kemenangan berterusan untuk dicapai.

Namun, katanya beberapa insiden dan aksi yang tidak diingini berlaku ketika menentang Sarikei FA, dicemari dengan permainan keras dan kasar serta gangguan daripada penyokong luar.

“Banyak insiden yang tidak diingini telah berlaku sepanjang permainan berlangsung dengan sikap pnyokong tuan rumah yang hadir bertindak melemparkan botol di dalam padang.

“Begitu juga beberapa aksi serta terjahan keras daripada pemain tuan rumah sehingga menyebabkan lima pemain utama Kapit FA cedera.

“Kami sangat kecewa dengan sikap pemain tuan rumah kerana tidak menunjukkan semangat kesukanan dan profesional serta melayan pasukan lawan dengan teruk.

“Tetapi kami terpaksa menerima kekalahan ini dengan hati terbuka dan menujukkan permainan yang profesional,” katanya kepada Utusan Sarawak semalam.

Bagaimanapun,  Beliau melahirkan rasa lega kerana pasukan pimpinannya telah layak ke pusingan akhir Liga SSC-FAS yang diadakan di Bintulu 5 hingga 11 Disember nanti.

“Syukur, kita berjaya ke pusingan akhir di Bintulu nanti dan kita akan mengiringi Sri Aman FA bagi Zon Tengah.

“Kejayaan ini adalah untuk semua pemain, pengurusan pasukan serta penyokong setia Kapit FA yang tidak henti-henti memberikan sokongan dan kata-kata semangat kepada pemain,” ujarnya.

Beliau menjelaskan pasukannya akan kembali menyambung sesi latihan dalam minggu ini bagi persiapan ke pusingan akhir dalam tempoh dua minggu lagi.

Sementara itu, bagi keputusan lain pula Samarahan FA sekadar seri 2-2 dengan Serian FA, Mukah FA menundukkan Bintulu FA 1-0, Sri Aman FA membelasah Sibu FA 7-0 dan perlawanan antara Kuching City FC menentang Sarawak United FC terpaksa dibatalkan.

Oleh ADI SAFARMAN

See author's posts


Naik taraf Klinik Kesihatan Beluru

MARUDI : Menteri Muda Kerajaan Tempatan selaku Ahli Dewan Undangan Negeri (ADUN) Marudi, Datu Dr. Penguang Manggil berharap Kementerian Kesihatan dapat mempertimbangkan cadangan menaik taraf Klinik Kesihatan di Beluru kepada Klinik Kesihatan jenis 5 atau jenis 4.

Katanya naik taraf klinik tersebut perlu dilakukan bagi menambahbaik kualiti perkhidmatan kesihatan  selaras dengan status Beluru sebagai sebuah daerah.

Menurut beliau Klinik Kesihatan Beluru yang sudah berusia 40 tahun memerlukan banyak kerja-kerja naik taraf dan perlu perhatian segera.

Katanya setakat ini klinik tersebut merupakan klinik kesihatan jenis 6 dengan purata pelawat seramai 80 orang sehari.

Dalam pada itu beliau merakam terima kasih kepada Timbalan Menteri Kesihatan II Datuk Aaron Ago Dagang semasa lawatan beliau ke klinik tersebut baru-baru ini.

Lawatan Datuk Aaron ke klinik berkenaan adalah atas jemputan Dr Penguang untuk melihat sendiri keadaan Klinik Kesihatan Beluru yang memerlukan baikpulih.

Turut hadir Setiausaha Politik di pejabat Ketua Menteri, Alexander Asing, Pegawai Daerah Beluru Alfred Geling, Pengerusi Majlis Daerah Marudi Edward Mendai, Pengarah hospital Miri Dr Jack, Pegawai Kesihatan Daerah, Dr Ravi, Pemanca Enggah dan ketua-ketua masyarakat.

Oleh Jiku Juguong

See author's posts


Ibu bapa masih ragu-ragu hantar anak ke sekolah

MARUDI : Langkah  membenarkan pra sekolah dan tadika beroperasi mulai Julai ini mendapat respon berbeza daripada ibubapa.

Tinjauan Utusan Sarawak di sini mendapati rata-rata ibubapa masih ragu-ragu untuk menghantar anak mereka ke tadika atas pelbagai sebab.

Seorang ibu, Hafizah Bte Ahmad berkata,sebagai seorang ibu memanglah dia teruja untuk menghantar anak-anak ke tadika semula setelah lebih tiga bulan tidak bersekolah kerana mematuhi Perintah Kawalan Pergerakan (PKP) ekoran penularan wabak Covid-19.

Namun katanya,  beliau masih was-was kerana kanak-kanak ini pasti sukar di kawal pergerakan mereka apabila berada di kelas.

Menurut Hafizah sebagai ibu, dia mementingkan keselamatan anak-anak dan menjaga kebersihan di mana mereka belum lagi pandai untuk membersih tangan dan sebagainya.

Tegasnya dalam masa yang sama guru-guru yang mengajar mungkin tidak dapat memberi tumpuan sepenuhnya kepada setiap pelajar dan tidak berupaya untuk menjaga Prosedur Operasi Standard (SOP) kerana kanak – kanak terlalu ramai.

Hafizah yang mempunyai dua orang anak, seorang dihantar ke Tabika Kemas Kampung Narum dan seorang lagi dihantar ke Taska belum bersedia untuk menghantar mereka demi menjaga keselamatan anak-anak yang ketika ini penularan wabak Covid belum reda meskipun Marudi di kategorikan Zon hijau.

Seorang lagi ibu, Sharifah Mazenah Wan Abdul Rahman juga belum bersedia untuk menghantar anaknya ke Tabika dalam keadaan penularan wabak Covid-19 ketika ini.

Katanya beliau belum dapat menghantar anaknya ketika ini sebab risiko kepada anak-anak lebih mudah berjangkit kerana antibodi anak-anak masih lemah.

“Anak-anak sukar terima arahan tidak seperti orang dewasa yang boleh berfikir dan biarlah anak-anak belajar di sekolah buat sementara waktu sehingga wabak Covid-19 ini benar-benar dihapuskan,”  katanya.

Oleh Jiku Juguong

See author's posts


AirAsia dijangka ulangi langkah pemberhentian pekerja

KUALA LUMPUR: Syarikat penerbangan tambang rendah AirAsia Bhd berkemungkinan melaksanakan pusingan terbaharu langkah pemberhentian beratus-ratus pekerjanya dalam usaha untuk terus bertahan dalam industri yang terjejas teruk akibat krisis Covid-19.

Pada awal Jun lepas, AirAsia telah mengurangkan lebih 250 pekerjanya akibat penularan Covid 19 berkenaan.

Bercakap kepada Bernama, sumber enggan dikenali yang mempunyai akses terhadap kenyataan Ketua Pegawai Eksekutif (CEO) AirAsia, Riad Asmat pada dialog awam bersama pekerja hari ini, berkata tiada butiran lanjut diumumkan kecuali pekerja terbabit akan dimaklumkan paling lewat dalam tempoh 72 jam ini.

Pada sesi itu, Riad dipetik sebagai berkata: “Kita sedang menghadapi situasi yang amat sukar. Dalam keadaan semasa ini, sukar untuk kita bertahan mengikut keadaan sebelumnya.

“Ya, keadaan ini amat mencabar dan tidak mudah. Kita berusaha gigih untuk mengekalkan kelangsungan perniagaan dan (pada masa sama) cuba untuk mengekalkan khidmat semua pekerja.

“Apa yang pasti, kita berusaha sedaya upaya untuk mengekalkan khidmat seramai mungkin pekerja mengikut (jumlah) pesawat yang digunakan. Kita amat berhati-hati (dalam membuat keputusan) hari ini namun malangnya, kita telah memutuskan untuk melepaskan segelintir daripada anda.”

Menurut sumber itu lagi, pasukan pengurusan AirAsia akan memberi bantuan sewajarnya kepada pekerja terbabit seperti ganjaran perubatan, penebusan kupon penerbangan sehingga akhir tahun ini selain kaunseling.

Riad juga dipetik sebagai berkata, pekerja terbabit akan dipanggil untuk berkhidmat semula selepas syarikat penerbangan itu berjaya mengatasi kesukaran tersebut.

“Untuk mereka yang berkenaan, saya mohon maaf. Anda perlu tabah…kita akan menyokong anda dan membantu anda mengharungi (keadaan ini). Ini bukanlah sesuatu yang saya banggakan, namun sebagai CEO syarikat ini, saya bertanggung jawab penuh dan menggalas kebertanggungjawaban ini.

“Kita telah mencuba sedaya mungkin tetapi syarikat ini perlu terus bertahan…semuanya menyentuh aspek kelangsungan itu,” kata Riad, sekali gus menunjukkan bahawa langkah pengurangan pekerja itu dijangkakan selesai menjelang akhir bulan ini.

Selain itu, kata sumber berkenaan, pekerja yang tidak terbabit dengan langkah itu juga tidak akan dikenakan potongan gaji.

Menurutnya, Riad juga berkata kumpulan syarikat penerbangan itu telah memaklumkan mengenai keadaan yang dialami syarikat kepada kerajaan namun belum mendapat sebarang maklum balas.

“Kita bertahan secara sendirian. Ini bukanlah perkara baharu. Kita adalah ‘survivor’ (pemandiri) dan belum menerima sebarang bantuan secara langsung,” katanya.

Sementara itu pada sesi berasingan, CEO AirAsia X Bhd (AAX) Benyamin Ismail pula mengumumkan bahawa syarikat penerbangan jarak jauh itu turut meneliti langkah pemberhentian yang lebih meluas dan membabitkan pekerja segmen teknikal sehingga anak kapal.

Beliau dipetik sebagai berkata, keputusan itu berdasarkan prinsip ‘pekerja terakhir masuk, diberhentikan dahulu,’ sekali gus membayangkan bahawa ini dijangka membabitkan ratusan pekerja dengan hari terakhir bekerja mereka jatuh pada akhir Oktober.

Menurut sumber itu, segelintir pekerja akan turut ditawarkan cuti tanpa gaji yang berkemungkinan besar membabitkan tempoh selama enam bulan atau sehingga keadaan kembali pulih.

“Saya tidak tahu bila kita dapat meneruskan semula penerbangan. Kita beranggapan, pemberhentian pekerja ini adalah yang sewajarnya dan berharap dapat memberi sedikit kepastian kepada orang ramai,” kata Benyamin.

Sumber itu berkata AAX juga akan turut melakukan semakan semula gaji pokok pekerja di segenap peringkat. – Bernama

See author's posts


Harga diri mangsa penderaan seksual

MEMETIK artikel yang dikeluarkan pada Julai 2021, AFP pernah mengeluarkan rencana mengenai Majlis London menganggap kanak-kanak yang terdedah dalam jagaannya sebagai ‘tidak berharga’ dan mendedahkan ratusan daripada mereka kepada pesalah seks dalam satu siasatan selama bertahun-tahun terhadap salah satu skandal penderaan kanak-kanak terburuk di Britain.

Dalam laporan itu, kanak-kanak yang tinggal di rumah kediaman dan pusat jagaan yang dikendalikan oleh Pihak Berkuasa Tempatan di Lambeth di selatan London dirogol, diserang dan didera oleh kakitangan yang berasa ‘tidak boleh disentuh’ kerana budaya menutup mulut.

Siasatan itu dijalankan oleh Independent Inquiry into Child Seksual Abuse (IICSA), yang ditubuhkan pada 2015 selepas beberapa siri skandal penderaan seks berprofil tinggi, yang paling menonjol melibatkan mendiang penyampai radio BBC dan televisyen, Jimmy Savile.

Ia memberi tumpuan kepada kes yang mana organisasi dan institusi gagal melindungi kanak-kanak daripada penderaan seksual.

Siasatan Majlis Lambeth meneliti penderaan di lima unit kediaman kanak-kanak selama beberapa dekad sejak 1960-an.

Ia berkata, kakitangan melayan kanak-kanak dalam penjagaan seolah-olah mereka tidak bernilai dan mempamerkan tidak mengambil berat tentang mereka, manakala mereka yang mengadu didera juga tidak percayai.

Menurut laporan itu, majlis itu hanya mendisiplinkan seorang kakitangan kanan selepas 705 aduan daripada bekas penghuni rumah kanak-kanak dan mereka yang berada di pusat jagaan.

“Ia adalah satu-satunya laporan yang mana saya terpaksa meletakkannya pada selang masa yang tetap kerana apa yang diterangkan tidak henti-henti,” kata John O’Brien, setiausaha kepada siasatan itu.

Laporan itu mendapati seorang pekerja rumah kanak-kanak di bawah pemerhatian walaupun selepas sabitan sebelumnya untuk penderaan seksual kanak-kanak ditemui pada 1970-an. Dia kemudian disabitkan dengan 34 pertuduhan penderaan seksual kanak-kanak.

Laporan itu memberi amaran jumlah sebenar mangsa akan jauh lebih tinggi daripada yang direkodkan secara rasmi dan mengesyorkan polis mempertimbangkan siasatan jenayah ke atas kematian seorang budak lelaki di sebuah rumah jagaan pada 1977.

Tambah laporan itu, pada 1980-an, kanak-kanak menjadi ‘cagaran dalam permainan kuasa toksik’ kerana kerajaan tempatan terperangkap dalam memerangi Kerajaan Pusat Konservatif Margaret Thatcher

Majlis Lambeth memohon maaf dan menerima penemuan laporan itu yang dibuat selepas beberapa siasatan lain terhadap penderaan seksual bersejarah, kegagalan institusi dan penyamaran di United Kingdom (UK).

IICSA akan membentangkan laporan terakhirnya yang mengumpulkan hasil lebih daripada puluhan pertanyaan kepada Ahli Parlimen pada musim panas akan datang.

Dalam pada itu, bola sepak juga terlibat dalam penderaan dengan bekas jurulatih dan peninjau Manchester City, Barry Bennell menjalani hukuman penjara 34 tahun kerana penderaan sejak 1970-an.

Penyiasat juga telah tersilap langkah. Dalam kes paling terkenal, Carl Beech mendakwa ahli politik kanan dan anggota keselamatan merogol dan menderanya pada 1970-an dan 1980-an sehingga menyebabkan polis membuka siasatan.

Tetapi, dia dipenjarakan selama 18 tahun pada 2019 kerana menyeleweng jalan keadilan, penipuan dan memiliki imej tidak senonoh selepas pembohongannya terbongkar.

Oleh Rapik B.

See author's posts


Anak muda teruja undi kali pertama

KUCHING: Berpeluang mengundi buat pertama kali pada pilihan raya umum ke-15 (PRU-15) hari ini jelas memberi rasa teruja kepada tiga beradik yang keluar mengundi sebagai pengundi muda.

Najla Qarllisha Omar Alli, 25, berkata PRU kali ini mempunyai makna tersendiri baginya kerana dapat menunaikan tanggungjawab sebagai pengundi.

“Ini meruapakan hari bersejarah kerana ini kali pertama saya mengundi. Rasa lega dengan tanggungjawab sebagai pengundi,” katanya kepada Utusan Sarawak.

Nadya Qattrisha Omar Alli, 23, pula bersyukur dan teruja kerana dapat mengundi hari ini sebagai pengundi muda.

Bagi Nuzaher Qhussaen Omar Alli, 20, dia teruja untuk kembali mengundi hari ini walaupun perjalanan pulang jauh.

“Saya belajar di Universiti Teknologi Mara (UiTM) Shah Alam, dan terbang pulang ke Sarawak untuk memilih sendiri pemimpin yang saya mahu iaitu bersih, berintegriti dan boleh berkhidmat kepada rakyat,”katanya.

Oleh AZREEN KERIA

See author's posts


Dunya pemerindang Album Sayau Selama Iya

BETEMU baru kitai ba ruang pemerindang ke minggu tu. Sekali tu kitai begulai enggau siku artis ke madahka penatai diri ari Tamin Selangau. Sinar Mas nya siku artis ti ngatika diri tang ngeluarka album solo iya ngena nama Kaban Music Production (KMP).

Album Sayau Selama Iya ngundan lapan iti lagu. Lapan iti lagu nya Sulu Dikerindu, Selamat Bekelala, Bulan Nyadi Saksi, Pengerindu Aku, Pengerindu Luya, Bujang Manchal, Beraika Nuan, Sayau Selama Iya enggau Simpan Meh Pengerindu Tua.

Ba album Sayau Selama Iya tu, Sinar Mas enggau Robert Achu dibantu mayuh orang ti endang landik ba pengawa muzik, lirik, grafik enggau video. Entara raban sida tu iya nya Toy Houstan, Alexandar Kam, Sinarmas, Adraf Jimmy, Ricky Jay, Eric, Raffie Hujan

enggau Jeffry Tegong Uching.

Ditanya baka ni iya ulih ngeluarka album Sayau Selama Iya taja pan ngena belanja diri empu, Sinar Mas madah, iya semina ngena nama KMP tang semua belanja endang datai ari iya empu magang.

“Aku ti bendar endang udah lama deka ngerikot lagu tang baru diatu niat nya nyadi nyata. Terima kasih ngagai kami sebilik enggau semua orang ti udah meri peransang ngagai aku ari ngelamatu ti udah. Ba aku, pengawa ngeluarka album penuh baka tu ukai mudah enti enda mutus ati. Kebuah pia laban iya ngena belanja ke mayuh amat,” ku Sinar Mas ngepunka saut iya ba randau kami duai.

Kelimpah ari Sinar Mas empu, album Sayau Selama Iya mega bisi siku artis baru Robert Achu. Ba album tu Robert Achu mai lagu Simpan Meh Pengerindu Tua.

PENGAWA NGELANCHARKA ALBUM

Pengawa ngelancharka album Sayau Selama Iya udah mujur diatur kena 11 May 2018 ba Am Lepak Music Cafe di Samarahan. Pengawa bejadi album nya digulu raban artis lama enggau baru, bala composer enggau pemuzik.

Komiti pengatur pengawa ngelancharka album ti betuaika Nicholas Jors Nick bisi ngangauka Mr Gibbson Rentap ari KMP enggau Isa Lee bejadi album nya. Dalam jaku ti dipansutka seduai iya mega mayuh agi meri peransang ngagai sida ti bisi ati deka

nyadi recording artiste.

Siti pekara ke mesti bisi sebedau nyadi recording artiste nya pengerindu ti dalam ba pengawa belagu, penemu tauka skil belagu lalu nemu mai diri ba industri. Nambahka nya, sida ke nyadi artis mega mesti liat ati lebuh betapi enggau penguji ba dunya pemerindang.

PENGARAP

Kitai arapka Sinar Mas enggau Robert Achu terus mujur nyadi artis ti tebilang. ‘Nothing is impossible’ laban jereki siku-siku kitai nadai orang nemu. Ba dunya pemerindang, kitai mesti mai ati ti positif lalu mesti mega mai ati ti baruh. Kebuah pia enti ti kitai mai

ati ti baruh kitai ulih belajar mayuh penemu ari orang ti landik agi. Tang enti kitai mai ati ti tinggi kitai enda belajar laban ngasaika diri lebih ari orang bukai.

TERIMA KASIH

Sebedau ngelengka randau kami duai, Sinar Mas meri besai terima kasih ngagai semua orang ti nulung iya nyengkaum aya iya empu Steward Ringgit, sida sebilik, dj radio enggau raban media tauka pemberita.

“Terima kasih ngaga semua kita. Terima kasih mega ngaga Robert Achu laban udah enggau aku belagu ba album Sayau Selama Iya tu. Aku arapka peminat lagu Iban ulih nerima kami duai. Terima kasih mega ngagai artis lama ke mayuh meri jaku lalau enggau jaku peransang. Aku chukup beterima kasih ke semua pemanah kita,”  ku Sinar Mas ngujungka randau kami duai.

Dikarang: MR TUBAI PENGERINDU

See author's posts


Mengimbau peranan RASCOM

SALAH satu peristiwa penting dalam sejarah Sarawak berlaku pada bulan ini ialah penubuhan Kawasan Keselamatan Rajang (RASCOM). Mungkin ramai generasi hari ini tidak mengenali apa itu RASCOM.

Secara umumnya, RASCOM adalah sebuah badan yang ditugaskan untuk menjaga dan membenteras kegiatan komunis di Bahagian Ketiga (kini dikenali sebagai Bahagian Sibu) Sarawak. Peranan badan ini penting dalam menjaga keselamatan penduduk di bahagian terbabit dan penubuhannya mampu mengawal kegiatan komunis di Sarawak ketika itu.

Sebab Penubuhan

Sebab utama penubuhan RASCOM bertitik tolak daripada kegiatan komunis di Bahagian Ketiga yang semakin mengancam keamanan dan kedamaian penduduk di situ. Pihak komunis bukan sahaja melakukan serangan hendap terhadap pasukan keselamatan, tetapi telah melakukan juga ugutan dan kekerasan ke atas penduduk tempatan.

Atas sebab itu pihak kerajaan mula merancang untuk melakukan usaha membendung dan menghapuskan masalah ini dengan menubuh RASCOM.

Secara rasminya RASCOM ditubuhkan pada 26 Mac 1972. Penubuhan RASCOM ini menurut Ketua Menteri Sarawak ketika itu sebagai satu ujian yang berani, dan ia juga pertama kali dilakukan di Malaysia.

Penubuhan RASCOM ini menggabungkan pihak awam, polis dan tentera dengan objektif untuk membolehkan dasar, keputusan dibuat dan dilaksanakan dengan lebih pantas dan cekap. Ini kerana agensi kerajaan yang mempunyai peranan yang pelbagai ini dapat diselaraskan dalam unit pentadbiran RASCOM.

Unit Pentadbiran

Pada peringkat awal penubuhannya, RASCOM diketuai oleh seorang Pengarah Operasi Negeri. Ketua Menteri Datuk Patinggi Abdul Rahman Ya’kub dilantik memegang jawatan tersebut.

Beliau berperanan dalam menyelaras dan mengawal fungsi dan aktiviti pihak keselamatan dan jabatan-jabatan kerajaan di kawasan RASCOM.

Hal ini sejajar dengan apa yang dikatakan oleh Perdana Menteri ketika itu, Tun Abdul Razak Hussein pada 25 Mac 1972 yang menyatakan bahawa pembentukan RASCOM ini akan memperkemaskan peranan jabatan kerajaan dari peringkat daerah hingga ke bahagian.

Atas sebab itu beliau menyatakan bahawa pihak polis, tentera dan pentadbiran awam kerajaan harus bekerja sebagai satu kumpulan.

Kesatuan dalam kumpulan ini membolehkan kesemua pihak terlibat dalam RASCOM dapat menerima arahan kerajaan dalam membenteras aktiviti komunis.

Operasi Ketenteraan

Aspek menjaga keselamatan di Bahagian Ketiga oleh RASCOM melibatkan beberapa operasi keselamatan.

Hal ini membawa kepada pertembungan pihak pasukan keselamatan dengan pihak komunis.

Operasi pada Mei 1972 yang dilakukan oleh pihak keselamatan di Ulu Rajang membawa pertempuran dengan 16 anggota komunis.

Seorang anggota komunis terkorban dan dua lagi mengalami kecederaan.

Pada 1976 pula seorang anggota komunis ditembak mati di Daerah Sibu.

Beliau dikatakan terlibat dengan pembunuhan orang awam pada 1972.

Selain bertempur dengan pihak komunis, pasukan keselamatan juga berjaya menjumpai simpanan makanan pihak komunis dan bom buatan sendiri di Bintangor.

Simpanan makanan komunis ini dijumpai pada 21 Mei 1975, manakala 37 butir bom buatan sendiri pula dijumpai di dua tarikh berbeza iaitu pada 29 dan 30 Mei 1975.

Kejayaan ini hasil maklumat dan kerjasama penduduk tempatan.

Perang Saraf

Tambahan daripada operasi ketenteraan. beberapa lagi usaha dilakukan oleh RASCOM untuk melumpuhkan aktiviti komunis di Bahagian Ketiga.

Usaha ini termasuk Food Denial Exercise bagi mengawal bekalan makanan penduduk tempatan daripada jatuh ke tangan pihak komunis.

Usaha ini dijalankan pada 1 Mei 1973 bagi sesetengah kawasan yang dianggap sensitif di Bahagian Ketiga.

Rancangan ini melibat peranan Pegawai Daerah yang akan memberi lesen kepada pihak terlibat.

Bagi membantu penduduk yang tinggal di pedalaman, maka RASCOM mewujudkan Perkhidmatan Bantuan Perubatan kepada penduduk.

Di samping itu, unit ini akan dibantu pula dengan penubuhan beberapa dispensari tetap dan bergerak.

Langkah ini disambut baik oleh penduduk tempatan.

Operasi pemindahan penduduk juga dilakukan oleh pihak RASCOM.

Ini kerana penduduk yang tinggal di pedalaman sering diganggu oleh pihak komunis.

Oleh itu, Operasi Empuru dan Operasi Bebatak dilancarkan untuk memindah penduduk yang diancam oleh pihak komunis ke beberapa kawasan di bawah RASCOM seperti Ng Sekuau, Ng Tada, Ng Jagau dan Ng Ngnugun.

Setiap penempatan semula masyarakat ini pula diwujudkan Kumpulan Bertindak Sivil untuk membantu memulihkan kehidupan mereka di kawasan baharu.

Antara bantuan dilakukan oleh kumpulan ini ialah memberi bantuan dalam aspek pertanian, menjaga kesihatan dan kebersihan serta membantu dalam mengerakan koperasi.

Usaha membenteras komunis juga melibatkan usaha mendekati rakyat menerusi hiburan.

Hal ini dilakukan oleh RASCOM dengan mewujudkan Pentas Anekarama yang diwujudkan pada Februari 1978.

Objektif penubuhan pentas ini bukan sahaja untuk tujuan hiburan semata-mata tetapi menjadi ruang untuk menyampaikan dasar-dasar kerajaan mengenai ancaman komunis.

Pihak RASCOM pada 31 Julai 1973 telah menerbitkan sebuah akhbar berbahasa Cina bernama The Masses Press.

Surat khabar ini diwujudkan untuk menentang propaganda pihak komunis.

Akhbar ini pada asalnya diterbit sebulan sekali telah diubah kepada penerbitan dua minggu sekali.

Selepas kejayaan menerbit The Masses Press, maka pihak RASCOM menerbit pula akhbar bertajuk Berita Rakyat.

Akhbar ini pula ditulis dalam bahasa Iban, dan pertama kali diterbit pada 15 Oktober 1974.

Objektif penerbitan surat khabar ini sama juga dengan The Masses Press.

Di samping dua penerbitan akhbar ini pihak RASCOM juga menerbitkan The Voice of the People of Rejang.

Tujuan penerbitan adalah untuk disebarkan kepada penduduk luar bandar.

Oleh itu penduduk luar bandar akan memahami kebenaran dan juga melawan propaganda salah daripada pihak komunis.

Penerbitan majalah ini dilakukan sebulan sekali, dan kebanyakan disebarkan di sekolah-sekolah luar bandar dibawah jagaan RASCOM secara pecuma.

Kesan

Kejayaan besar RASCOM adalah Operasi Sri Aman yang membawa penyerahan kirakira 585 anggota komunis.

Baki pihak komunis masih lagi meneruskan perjuangan mereka tetapi semakin terhimpit dengan langkah-langkah kerajaan yang efektif.

Pada 1990 seramai kirakira 50 komunis telah menyerah diri.

Kejayaan yang dicapai oleh RASCOM ini akhirnya ia telah dibubarkan pada 6 April 1995.

Penubuhan RASCOM ini berjaya membawa keamanan di Bahagian Ketiga Sarawak. Kehidupan masyarakat kembali normal dan membantu pembangunan di bahagian terbabit.

See author's posts


10 kubur dicerobohi

ADUM LIU

BEKENU: Lebih 10 kubur di Perkuburan Cina di KM 7 Jalan Kampung Tengah di sini telah dicerobohi oleh individu yang belum diketahui lagi.

Wakil Jawatankuasa Perkuburan Cina Bekenu, Tan Teck Woon ketika ditemui di tempat kejadian semalam berkata, pencerobohan itu telah disedari kelmarin oleh mereka yang menziarahi kubur keluarga masingmasing.

Katanya, kejadian tersebut sangat mengecewakan kerana lebih 10 kubur telah diceroboh dengan memecah batu nisan dan gambar dipecah serta ditanggalkan.

“Pihak jawatankuasa akan bertindak segera untuk membuat aduan dan laporan polis untuk tindakan selanjutnya.

“Kejadian ini dipercayai  telah dilakukan oleh individu yang belum dikenal pasti, terdapat beberapa kesan botol yang telah dipecahkan di sekitar permukaan kubur.

“Kejadian tersebut merupakan kali pertama berlaku di perkuburan ini,” tambahnya.

Sehubungan itu, pihak jawatankuasa akan secepat mungkin menghubungi keluarga yang mengalami kerosakan kubur di tempat terbabit.

See author's posts


Sarawak lancar aplikasi hartanah ‘Property Axis’

KUCHING : Sarawak kini mempunyai aplikasi ‘Property Axis’, iaitu satu pasaran hartanah yang menyediakan data secara terbuka serta boleh dimuat naik di ‘App Store’.

Property Axis secara rasminya akan menjadi portal hartanah pertama berpangkalan di Sarawak yang dicipta khusus untuk platform aplikasi mudah alih.

Property Axis ini menggabungkan beberapa nilai Karuna iaitu agensi reka bentuk web dan digital di negara ini yang beribu pejabat di sini.

Agensi ini membawa reka bentuk terbaik dengan inovasi teknologi yang membolehkan pengalaman mesra pengguna untuk mengubah perniagaan, meningkatkan pengalaman dan meningkatkan kehidupan.

Sementara itu, Menteri Utiliti dan Telekomunikasi, Datuk Julaihi Narawi berkata, platform aplikasi ‘Property Axis’ itu adalah sejajar usaha Sarawak kini beralih ke arah pendigitalan ekonomi.

“Dengan ada aplikasi seperti ini, ia akan membantu Sarawak mencapai visi menjadi sebuah negeri maju dengan ekonominya berkembang maju didorong data dan inovasi menjelang 2030.

“Peranan pendigitalan ekonomi amat penting sekali, kerana kebolehan mencipta aplikasi seperti yang diusahakan oleh Karuna bersama dengan

Sistem Maklumat Sarawak Sdn Bhd (SAINS) adalah merupakan satu langkah yang tepat,” katanya.

Beliau berkata demikian ketika melancarkan Property Axis di Pusat Konvensyen Borneo Kuching (BCCK), di sini hari ini.

Platform Property Axis ditubuhkan pada 2021 dan menjalin kerjasama SAINS di mana aplikasi ini diletakkan di bawah aplikasi gaya hidup S Pay Global, iaitu platform Fintech Kerajaan Sarawak, yang mempunyai seramai 670,000 pengguna.

Julaihi berkata, aplikasi itu akan menjadikan Sarawak sebagai pasaran hartanah yang boleh dipercayai dan seterusnya membantu pengguna untuk membeli hartanah yang terdapat di Sarawak.

Majlis ini turut melancarkan Property Axis Prime yang merupakan aplikasi yang saling melengkapi bagi pemaju hartanah dan ejen hartanah.

Fungsi aplikasi tersebut adalah untuk meningkatkan perniagaan perumahan dan hartanah komersial mereka sambil menguruskan penyenaraian untuk dijual dan disewa melalui laman web dan aplikasi mudah alih.

Yuran pengiklanan dan yuran penyenaraian akan dikenakan caj pembayaran sebaik sahaja promosi langganan percuma tamat pada 31 Mac 2023.

Sementara itu, Ketua Pegawai Eksekutif dan pengasas Karuna Sarawak dan Property Axis Sdn Bhd, Melvin Ong berkata, organisasinya sangat teruja untuk membentangkan aplikasi ini.

Katanya, ini membolehkan pembeli hartanah membeli hartanah mereka menggunakan analisis data melalui fasa pertama diikuti dengan penyewaan untuk pembeli dalam fasa kedua yang disasarkan untuk tahun depan.

“Kami juga akan memanjangkan Property Axis kepada pemilik rumah untuk menawarkan perkhidmatan rumah mereka.

“Kami berharap pelancaran produk ini akan menggalakkan rakyat Malaysia dan yang bukan rakyat Malaysia untuk melabur dalam pasaran hartanah Sarawak yang berkembang pesat dan mengembangkan ekonomi negeri,” katanya.

Oleh NUR AIN OTSMAN

Keterangan gambar

Simbolik…. Julaihi meletakan tangan di sebuah podium sebagai gimik pelancaran ‘Property Axis’ di Pusat Konvensyen Borneo Kuching hari ini. FotoANDRE OLIVEIRO.

See author's posts


Kuota pengambilan pelajar perubatan IPT tempatan dikekalkan

KUALA LUMPUR: Kerajaan mengekalkan kuota pengambilan pelajar perubatan di Institut Pengajian Tinggi (IPT) tempatan, kata Menteri Pendidikan Tinggi Datuk Seri Mohamed Khaled Nordin.

Beliau berkata, kuota yang dibenarkan Kementerian Kesihatan (KKM) adalah 4,820 orang setahun, namun jumlah siswazah sebenar adalah lebih rendah iaitu kira-kira 4,000 orang setahun.

“Kementerian akan terus kekalkan jumlah yang ditetapkan kerana antaranya permohonan ramai untuk mengambil jurusan perubatan dan kadar (yuran) yang ditetapkan untuk universiti tempatan adalah murah, maka demikian kita sebenarnya melakukan pendemokrasian pendidikan.

“Kita membenarkan ramai memohon untuk ambil  jurusan perubatan, kalau kita kurangkan (pengambilan) dalam negara maka sudah tentu ada yang terpaksa ke luar negara dan kosnya sangat tinggi,” katanya.

Beliau berkata jika pengambilan pelajar dihadkan bagi jurusan itu, ia akan merugikan negara memandangkan kerajaan telah membuat pelaburan bagi menghasilkan doktor, di samping keyakinan terhadap sistem pendidikan negara untuk melahirkan pelajar cemerlang dalam bidang itu.

Beliau berkata demikian bagi menjawab soalan tambahan Prof Tan Sri Dr Mohamed Haniffa Abdullah yang bertanya mengenai penambahan kuota pelajar perubatan IPT tempatan.

Mohamed Khaled berkata siswazah perubatan dalam negara pada 2020 adalah seramai 2,401 orang, 2021 (3,132) manakala bagi 2022 (3,934 orang).

Katanya antara faktor jumlah siswazah yang rendah adalah kegagalan menamatkan pengajian, menukar jurusan dan lain-lain.

Beliau berkata anggaran siswazah perubatan tempatan bagi tiga tahun akan datang adalah kira-kira 3,934 orang setahun iaitu 2,281 daripada IPT awam dan 1,653 daripada IPT swasta.

Berhubung isu lambakan siswazah perubatan daripada IPT tempatan dan luar negara, Mohamed Khaled berkata isu itu sedang diteliti jawatankuasa peringkat tertinggi diterajui KKM. – Bernama

See author's posts


Tiga jam padam kebakaran

MIRI: Sepasukan anggota bomba mengambil masa lebih tiga jam bagi memadamkan kebakaran di tapak pelupusan sampah di Batu Satu, Jalan Lutong-Kuala Baram di sini, semalam.

Ketua Jabatan Bomba dan Penyelamat Malaysia (JBPM) Zon 6 Miri, Law Poh Kiong berkata, pihaknya menerima panggilan kecemasan pada 8.24 malam sebelum sepasukan anggota bomba dari Balai Bomba  dan Penyelamat Lopeng digerakkan ke lokasi kejadian.

“Setibanya pasukan bomba di lokasi, didapati benar berlaku kebakaran sampah di tapak pelupusan sampah membabitkan keluasan kira-kira 30×30 meter kaki persegi.

“Tindakan pemadaman dibuat menggunakan satu aliran hos hantaran100 kaki ,satu aliran salur bantu mula pancutan nozel menggunakan air dari jentera dan tiada punca air terbuka,” katanya dalam satu kenyataan.

Law berkata, pihaknya berjaya mengawal kebakaran itu daripada terus merebak sebelum operasi ditamatkan pada 10.55 malam.

Kebakaran itu tidak melibatkan sebarang kecederaan atau kemalangan jiwa.

Oleh LIONG CHAI LING

See author's posts


Sapu bersih 31 kerusi Parlimen

BERBEKALKAN kejayaan cemerlang pada Pilihan Raya Negeri Sarawak ke-12 Disember lalu, Gabungan Parti Sarawak (GPS) berazam untuk memenangi kesemua 31 kerusi pada penampilan pertamanya untuk Pilihan Raya Umum ke-15 (PRU-15).

Ini bagi membolehkan suara anak Sarawak lebih kuat dan bergema di Parlimen.

Premier Sarawak, Datuk Patinggi Tan Sri Abang Johari Tun Openg yang juga Pengerusi GPS berkata, jika semua yang dijangkakan menepati ramalan, tugas untuk memenangi kesemua kerusi Parlimen yang dipertandingkan di negeri ini boleh tercapai.

“Ini adalah pilihan raya pertama bukan seperti sebelum ini kerana GPS akan berdiri sendiri. Pertama dulu kita di bawah BN (Barisan Nasional). Ini adalah pilihan raya pertama kami berdiri sendiri (tanpa membuat pakatan dengan parti lain),” katanya selepas mempengerusikan mesyuarat Majlis Tertinggi GPS baru-baru ini.

GPS adalah gabungan empat komponen parti iaitu Parti Pesaka Bumiputera Bersatu (PBB), Parti Rakyat Bersatu Sarawak (SUPP), Parti Rakyat Sarawak (PRS) dan Parti Demokratik Progresif (PDP).

Pada PRU-14, PBB bertanding di 14 kerusi Parlimen (menang 13 kerusi), SUPP (7) tapi cuma menang satu, PRS (6) menang tiga dan PDP (4) menang dua.

Pada satu majlis di Daro 23 Oktober lalu, Abang Johari yang juga Presiden PBB berkata masih terlalu awal untuk meramalkan kemenangan 31 kerusi itu.

“Bagaimanapun, berdasarkan sentimen di lapangan, kami dalam GPS telah membuktikan rekod prestasi kami dengan pindaan Perlembagaan Persekutuan yang memberi pengiktirafan kepada Perjanjian Malaysia 1963 (MA63) dan Laporan Jawatankuasa Antara Kerajaan (IGC),” katanya.

See author's posts


Teperindang begulu ba menalan

DULU ari tu bala pemacha nyangka bisi macha asal pengawa nyabung kitai Iban ke bepun ari Keling seduai Keling Langit ti sama dekaka Kumang, lalu ngejungka seduai nyabung manuk bentaruhka iya. Jerita tu ditusui aku dulu ari tu.

Udah tembu pengawa nyabung Keling seduai petunggal iya Keling Langit, orang mayuh ke sama bisi ampit meda sabung seduai nya pan lalu bela gagit deka nguji nyabung.

BEREBUT NGINANG MANUK

Belabuh ari nya pengawa nyabung manuk nya lalu nyadi siti pengerindang bala Iban rambau nya kelia.

“Nyadi bepun ari nya, sida lalu mega berebut deka nginang manuk ambika manuk sabung. Tiap-tiap kali bisi pengawa baka gawai, melah pinang enggau pengerami bukai, bala sida enda tau enda nembu ka pengawa nya belabuh ari sabung. Sebedau pengawa nyadi, sida deka nyabung dulu,” ku Bran ak Saka, ke semampai diambi orang nyadi tuai sabung kelia di Batang Melupa. Iya mansutka jaku nya urung taun 1999 menya lebuh bekenang pasal nyabung enggau penulis tu.

Bala mensia rambau nya kelia pan rindu amat ka pengawa nyabung ketegal iya ulih ngerapitka kaul sida enggau pangan diri. Bisi mega sida ngena manuk sabung kena nentuka sapa ti patut empu temuda rimba lebuh tuai enda ulih mutarka rebut sida. Tang udah bekau Keling dua iku nya bentaruhka indu, nadai udah kala ninga orang bukai ari kelia datai ka kemaya tu bisi bentaruhka indu.

Nyentukka seharitu, pengawa nyabung tu agi mengkang dikemeranka bala Iban taja pan udah mayuh ubah ari segi jalai sabung enggau entaruh. Ba diri aku empu, terubah udah ampit meda orang nyabung iya nya ba taun 1962 menya. Nya meh lebuh maya orang nyabung agi betinggang ari ulu ari ili. Orang ke ninggang sida ari ili nya sida ke datai ari ili lalu sida ke datai ari menua tunga ke ulu nya ninggang sida ari ulu.

KENA NGULIHKA BELANJA

Kebuah ti selalu bisi nyabung dalam taun 1962 menya di menua kami ba Batang Melupa di Saratok laban semampai deka ngulihka belanja ungkup sekula Nanga Assam ti baru dibuka. Bala kami meh nembiak ti mungkal sekula nya kelia. Maya tu meh niang Bran seduai lemambang Salok anak Jembu selalu dipaduka orang besilih-silih nyadi tuai sabung. Lalu enti nuan nyadi tuai sabung maya nya, enda tau enda muka menalan nyabung manuk nuan empu taja pan pasang manuk nya enda besai, iya nya entara sepuluh ringgit ngagai dua puluh ringgit aja. Nya alai niang apai menya nadai kala pungkang manuk sabung.

Lebuh atur betinggang nya agi dikena, kira nyentuk ngagai tengan taun 1970an menya, orang ke bisi ditemu tama ngagai kelingi kandang engkah manuk ari sepiak ukai ditinggang iya deka kena tunggu tuai sabung. Kebuah pia laban enggaika orang nya tepedaka ni bagi manuk ti deka disabung lalu enggaika manuk nya ulih selinting sida ari sepiak enggau manuk ti empu bulu ulih ngalahka siku-siku manuk ti deka disabung. Nya meh lebuh maya orang agi ngemeranka tuah enggau bulu manuk. Diatu orang lebih agi meratika penajam taji enggau jalai kebat.

ASAI MEDA DIRI

Bala sida anembiak enggau tuai ti gagit nginang manuk ambika sabung meda ba manuk nya gamal sida iya empu. Orang empu iya nya nyema ka manuk nya empu bulu ti merundai manah dipeda, kering tempap sayap munyi rebab palu rebana, bulu pelu-pelu kering nyeregu tajam changka. Iya meda manuk nya asai ti meda diri iya empu. Nyadi lebuh manuk nya udah dilengka, orang empu iya baka ti ngasaika diri iya empu ti belaban bebintih ba menalan. Enti sema manuk nya menang, nyau asai iya empu meh ti menang belaban ba menalan, lalu pia mega enti manuk nya telih, mati tauka alah rari, orang empu nya pan asal ti udah kena insai orang, empa pemalat alah.

Bala sida ti lelaki indu jarang deka nginang manuk sabung lalu jarang mega nyadi penyabung rindu amat ka manuk sabung sida nyentukka sida lebih rindu agi ka manuk sabung bebanding enggau bini anak sida empu. Nadai utai tupi bukai ngerinduka ati sida lebih ari manuk sabung.

Mulai ngagai manuk sabung nya empu, sida rindu agi bebintih ari makai. Sida ulih natka pemedis lalu enda mudah enchabut diri enti apin tepantup ba bandir, reti nya sida meseti bebintih nyentukka siku sida rari alah tauka mati.

Sida nadai takut mati. Enti sida mati, sida mati enggau ati ti lantang laban ba sida manuk, sida mati ba menalan. Sama enggau kitai mensia, sida mati bepantap.

Taja pan asal nyabung tu betumbuh ari rebut Keling seduai petunggal iya Keling Langit, pengawa nyabung ba menua kitai kemayatu, udah nyadi siti pengawa main ti dikerindu semua. Laban rindu ka sabung, diatu menalan sabung udah nyadi siti endur orang betemu ketegal siti pengerindu. Ba menua kitai diatu, bala menyadi kitai bansa China nya balat agi mandangka pengerindu sida, lebih agi ba kelang sabung bentaruh besai.

Diatu kitai Iban nyabung nyerumba gawai baka Gawai Dayak, Gawai Antu sereta enggau gawai bukai. Bisi mega nyabung maya ngetas ulit enggau sekeda pengawa kitai bansa ti alai bala ngena awak nya minta lisin ari opis DO enggau kemendar ari polis tauka niri setunggul enggau tanda asal kitai Iban nyadika ‘lisin’ sida.Iya ti bendar, pengawa nyabung tu siti pengerindang serata dunya. Tau iya dikumbai pengerindang universal, reti nya dikerindu semua mensia. Kebuah pia, enti kitai nyidi asal iya ba bansa enggau menua siti-siti, dia kitai deka nemu mayuh bansa bukai ba dunya tu ti bebendar ngemeranka sabung ari dulu menya.

Mayuh menua bukai kelimpah ari menua kitai ti udah bebendar nyabung nitihka pansik. Tang menua ti balat ngemeranka sabung ba dunya tu nadai lebih agi ari menua Philippines, kelimpah ari menua kitai, sereta pia mega menua USA. Menua Thailand enggau menua Asia bukai bisi mega nyabung, lalu pia mega di menua Timur Tengah enggau Afghanistan.

ORANG ROMAN RINDU NYABUNG

Dulu menya, bala orang Roman belabuh rindu ka pengawa nyabung udah bekau tuai sida Julius Caesar dalam tuan 40 BC nyadi raja sida. Kebuah pia, laban ni pengawa ti dikerinduka Caesar, nya meh ti dikerinduka bala Roman. Nyau datai ba abad keterubah AD, sida nyau majak agi gila nyabung. Nyau sebaka enggau pengagit bala sida sedagar Greek di Athens dulu ari nya.

Ba menua England, nyabung udah nyadi siti pengerindang belabuh ari maya Julius Caesar tang lebih balat dikereja sida lebuh datai ba perintah Raja Henry II dalam abad ke-12. Tang raja ti balat agi rindu ka sabung manuk iya nya Raja Henry VIII dalam abad ke-16. Rambau nya nyabung dikumbai orang ‘sport of kings’. Raja Henry VIII ngaga siti istana alai endur iya ngasuh orang ngatur sabung. Menalan sabung ba istana Whitehall Palace nya siti stadium besai lalu ulih ngundan beribu-ribu mensia ti diasuh iya datai ngemata sabung.Tang lebuh Queen Victoria merintah England dalam taun 1849, iya ngetuka sabung datai ka pengawa nyabung badu diatur ngagai ujung taun 1850an. Tang istana Whitehall nya lalu nyadi ka tambai pengawa nyabung awakka iya dikingatka rayat di England belama iya.

Kelimpah ari England, menua bukai baka France, Belgium, Spain enggau USA mega bisi ampit gila nyabung. Ba menua USA, bala penyabung nya nyengkaum bala sida ti udah pegari nama nyadi presiden. Orang balat gagit nyadi penyabung nya nadai lebih ari George Washington, iya nya presiden USA keterubah iya. Presiden bukai ti rindu ka sabung nyengkaum Andrew Jackson, Thomas Jefferson enggau Ibraham Lincoln. Sida nyabung ba dalam bilik aum lebuh ke nganti baum Congress tauka aum bukai. Nunda ku pansik, George Washington nginang bepuluh-puluh manuk sabung lalu siku ari bala penyabung ditakutka orang mayuh.

RETA PENGAYA

Manuk sabung rambau nya dikira siti ari reta pengaya.

Ba menua Philippines orang ti tebilang nyadi penyabung nyengkaum Presiden Manuel Acuna Roxas, General Servillano Aquino, anak iya Senator Don Benigno Aquino enggau Governor Jose Urquico. Lalu kitai sama nemu sida tu ngepunka asal purih manuk kering sereta kuat bebintih. Taja pan nyabung tu siti pengawa balat dikemeran bansa Iban laban iya udah nyadi asal ari dulu menya, pengawa nyabung ba menua kitai udah nyadi siti pengerindang ungkup semua. Iya udah nyadi siti jalai judi lalu enda tau sebarang endur ngatur enti nadai lisin. Bala orang ti ditangkap nyabung tau kena tinggang ukum baruh Gaming Act 1967, lalu sida ti ngatur sabung nya kena tinggang ukum nitih Cruelty to Animals Act 1987, lalu kala ga ditangkap sereta diukum nitih Open Gambling House Act 1953.

Nyadi bala ketuai kitai Iban mayuh mega udah mansutka jaku ngagai bala mayuh kena ngelalau bala di menua pesisir enggau nengeri awakka enda kelalu ngemeranka sabung. Tu amat, tang adat asal enda tau dibuai sekali-kali. Taja pia kitai meseti belalauka jaku tuai kitai nitih pematut iya.

Oleh Telesa Emperan

See author's posts